Uyaina Arshad, Raja Syahiran Selamat Bernikah

Lebih setahun menjalin hubungan cinta, pengacara dan pelakon Uyaina Arshad selamar bergelar isteri kepada pelakon dan penyanyi Raja Syahiran.

Memilih tarikh indah 21.12.21, pasangan itu dilihat cantik dan segak mengenakan busana barwarna putih dalam satu majlis di Colony Star Boulevard.

BACA: Dulu Nak Kahwin Atas Kapal, Sekarang Uyaina Arshad Nak Majlis ‘Simple’ Je

Dalam majlis itu, pengantin lelaki menyerahkan mas kahwin berupa sebentuk cincin dan gelang tangan emas buat Uyaina.

Tiada pertukaran dulang hantaran antara kedua belah pihak dan jumlah wang hantaran dirahsiakan atas persetujuan kedua belah keluarga.

Meluahkan rasa syukur majlis berjalan dengan lancar, Uyaina berkata dia sudah merancang majlis beberapa bulan lalu.

“Alhamdulillah majlis pernikahan kami berjalan dengan lancar pagi ini. Sebenarnya kami sudah merancang pernikahan ini sejak beberapa bulan lalu namun banyak pertukaran dari segi perancangan majlis.

“Ia berikutan prosedur operasi standard (SOP) yang cepat berubah dan terkini. Selain itu, kejadian banjir terburuk yang berlaku pada dua hari sebelum nikah turut memberi cabaran kepada kami,” katanya.

Dalam pada itu, Uyaina berkata dia dan suami memilih Eropah sebagai destinasi bulan madu namun terpaksa menangguh hasrat tersebut sementara kerana varian terbaru.

Uyaina dan Raja Syahiran mula berkenalan pada awal 2019 di sebuah program terbitan Astro dan Uyaina menerima rombangan merisik keluarga Syahiran pada Julai 2019.


Last Call! Promosi ‘HUAWEI Better Together 2022’ Dah Nak Habis, Cepat Gais!

Hanya dengan sekelip mata jer, setahun demi setahun dah pun berlalu. Cepat betul kan? Anda dah ready ke tu nak masuk 2022? Hehe.

Mungkin 2021 akan berakhir dan menjadi memori yang anda tak dapat lupakan. Tapi kami ada sesuatu yang ‘baik punya’ untuk anda habiskan tahun ini dengan senyuman lebar!

Haa, sebagai menambah memori terindah sambutan akhir tahun anda tu, HUAWEI melancarkan kempen tahunan Better Together untuk anda semua, edisi 2022 tau! Fuh, curlas weh.

Bermula dari 3 Disember 2021 hingga 2 Januari 2022, semua orang boleh meraikan musim cuti dan menyambut Tahun Baharu seperti shine bright like a diamond!, dengan HUAWEI Vision S baharu, di mana anda boleh menerima rebat segera RM500. Wow, banyak tu weh.

Tak kisahlah apa yang anda nak cari; notebook yang stylish ataupun wearable yang awesome ke, kami pasti kempen Better Together 2022 ini mempunyai sesuatu yang anda sendiri pun tak jangka! Khas untuk anda jer tau.

Apa yang anda perlu buat? Pastikan anda baca sampai habis artikel ini untuk usha-usha produk hebat HUAWEI yang mana satu untuk direbut okay!

Jika anda memerlukan skrin yang lebih besar untuk nak pergi bercuti ke mana-mana, kami syorkan untuk anda dapatkan HUAWEI Vision S ini.

Yelah, bila dah pergi bercuti ni, kadang-kadang nak juga contact orang tersayang di rumah tu. Rindu! Jadi, anda boleh membuat panggilan video kepada orang yang anda sayangi dengan HUAWEI Vision S.

Serius kami cakap, dengan kadar segar semula yang tinggi dari HUAWEI Vision S ini, ia boleh membawakan anda pengalaman visual dan audio yang sangat power tau. Kualiti video dan sound memang tiptop!

Lagi best kalau musim perayaan. Haa nak dekat Krismas dahni, boleh juga kalau dapatkan satu. Boleh bervideo call dengan famili yang jauh di mata tetapi dekat di hati tu. Hehe. Memang HUAWEI Vision inilah ‘jodoh’ anda!

Oh ya, mulai sekarang hingga 2 Januari, anda boleh mendapatkan HUAWEI Vision S 55-inci pada harga RM2,999 dengan HUAWEI Wifi AX3 Dual Core sebagai hadiah percuma, atau anda boleh dapatkan Vision S 65-inci pada RRP sebanyak RM3,999 dengan rebat segera sebanyak RM500. Walawehhh..melampau betul ni. Memang kena dapatkan segera. Takut habis pula.

Adakah anda sedang mencari telefon pintar dengan kamera gred hebat tetapi pada harga yang berpatutan, dan membolehkan anda mengecas telefon sepenuhnya dengan hanya 38 minit dengan teknologi 66W HUAWEI Supercharge? Fuh, panjang betul soalan ni yer, haha. Bukan apa, kami nak anda dapatkan telefon pintar HUAWEI nova 9 ni gais. Cukup lengkap semuanya. Tak cari lain dah.

Dengan kamera 50MP dan dengan susunan penapis warna RYYB dari HUAWEI nova 9 membolehkan anda merakam momen terbaik bersama keluarga anda. Bukan itu jer, ciri paparan dwi kamera pada telefon pintar ini juga membolehkan anda merakam detik terbaik apabila anda bergembira bersama keluarga.

Anda boleh mendapatkan HUAWEI nova 9 semasa kempen HUAWEI Better Together 2022 inilah. Dengan setiap pembelian HUAWEI nova 9, anda boleh mendapatkan HUAWEI FreeLace secara percuma! Amacam? Bila lagi gais, jom beli.

Kalau anda tidak dapat meluangkan masa anda bersama keluarga semasa musim perayaan ini, jangan risau, HUAWEI MateBook 14s akan menjadi teman terbaik anda. Dengan kadar penyegaran sehingga 90Hz dan paparan HUAWEI FullView 2.5K, anda boleh menonton filem atau bermain permainan kegemaran anda tu dengan komputer riba dengan visual yang sangat best.

Selain itu, komputer riba ini juga dikuasakan oleh pemproses Intel H-Series, ia juga boleh membantu anda dalam menyelesaikan tugas harian atau beban kerja berat anda tu!

Apa lagi tentang komputer riba ini? HUAWEI MateBook 14s juga komputer riba pertama yang menyokong aplikasi mudah alih melalui Enjin Aplikasi Mudah Alih HUAWEI untuk anda menggunakan aplikasi mudah alih telefon dan bermain permainan mudah alih di komputer riba anda.

Anda boleh dapatkan komputer riba ini dari harga RM4,999 dengan hadiah percuma bernilai sehingga RM1,366 termasuk HUAWEI FreeBuds Pro (untuk masa terhad sahaja), langganan Office 365 selama 1 tahun, Beg Laptop HUAWEI dan Tetikus Bluetooth HUAWEI semasa promosi HUAWEI Better Together 2022 ini! Jangan lepaskan peluang ini tau.

Okay untuk tablet pula, kalau anda perlukan tablet dengan kadar segar semula sehingga 120Hz untuk pengalaman visual yang lebih lancar, bunyi yang hebat dengan pembesar suara quad dan boleh link-kan dengan komputer riba anda untuk menjadi lebih produktif di tempat kerja dengan dua skrin? HUAWEI MatePad 11 sesuai untuk anda.

Bukan itu jer, selepas anda mengambil gambar pada HUAWEI nova 9, anda hanya boleh memindahkan gambar itu ke tablet melalui HUAWEI Share dan edit terus pada MatePad 11 dengan bantuan HUAWEI M-Pencil Generasi Kedua.

Dan jangan risau, semasa promosi HUAWEI Better Together 2022 nanti, anda boleh membawa pulang tablet itu pada harga RM1,999 dengan hadiah percuma termasuk papan kekunci magnet pintar dan M-Pencil generasi kedua yang bernilai sehingga RM998! Fuiyo, sangat berbaloi-baloi!

Mesti ada di antara anda yang tidak dapat menahan makanan yang enak dan bimbang berat badan anda akan bertambah kan? Musim cuti pula kan, mestilah makan tak ingat dunia. Haha…Jangan risau, HUAWEI Watch GT 3 sedia membantu!

Inilah penyelesai masalah anda kalau takut berat badan naik sebabnya jam tangan ini boleh memastikan anda sentiasa cergas mengikut rentak percutian anda! Barulah rancak gais. Anda boleh kekal sihat dan cergas dengan HUAWEI Watch GT 3 baharu ini.

Selain itu, anda tidak perlu risau lagi kalau tak dapat panggilan telefon atau mesej, sebabnya HUAWEI Watch GT 3 menyokong panggilan secara Bluetooth dan boleh menerima mesej, membolehkan anda menerima panggilan atau melihat mesej pada jam tangan secara terus. Padu kan?

Dengan harga dari RM999, anda boleh membawa pulang jam tangan pintar dengan lebih daripada 100 mod senaman ini tanpa rasa ragu lagi dah. Mod kesihatan pun dipertingkatkan dan hayat bateri tahan sehingga 14 hari. Wow! Bila lagi nak beli gais? Murah sangat dah tu..Hehe.

Promosi HUAWEI Better Together 2022 ini akan berakhir pada 2 Januari 2022, jadi jangan lepaskan peluang anda untuk mendapatkan produk di atas pada harga yang lebih baik dengan lebih banyak hadiah percuma!

Selain daripada Produk HUAWEI di atas, terdapat banyak lagi produk daripada HUAWEI yang anda boleh dapatkan semasa Promosi HUAWEI Better Together 2022 dengan tawaran yang lebih baik! Bila lagi nak hadiahkan diri sendiri dan juga orang tersayang dengan sesuatu yang istimewa kan. Inilah masanya!

Di samping itu juga, anda boleh mendapatkan lebih banyak hadiah percuma, rebat tunai segera, HUAWEI Care sehingga 40%, rebat 100% dalam bentuk Baucar Lazada untuk HUAWEI Cloud dan juga Kotak Hadiah Krismas eksklusif apabila membeli di HUAWEI Experience Store terdekat.

Nak tahu info lanjut mengenai promosi HUAWEI Better Together 2022 ini, anda pergi jer ke HUAWEI Experience Store berdekatan atau lawati HUAWEI Store Online.


Zul Ariffin Pegang Muka Ruhainies, Netizen Tanya Kata Dah Tak Nak Sentuh Perempuan?

Baru-baru ini, nama pelakon Zul Ariffin sekali lagi menjadi bualan hangat apabila tular di media sosial video memaparkan dia berpegangan tangan serta memegang muka pelakon, Ruhainies.

Video tersebut dimuat naik oleh seorang pengguna TikTok memaparkan kedua-dua pelakon itu dilihat mesra ketika menghadiri sebuah majlis.

BACA: Bekas Pramugari Buat Peminat Zul Ariffin Patah Hati, Rupanya Dah Tiga Tahun Kenal

Menerusi video itu, Zul dilihat berbual dengan Ruhainies sebelum pelakon berbadan sasa itu memegang muka dan memusingnya ke arah kamera kemudian berpegangan tangan.

Perkongsian video itu mendapat pelbagai reaksi netizen yang kurang senang serta mendakwa sebelum ini Zul ada mengatakan tidak perlu bersentuhan dengan pelakon wanita untuk mendapatkan keserasian.

Malah, ramai turut terkejut dengan video berkenaan apatah lagi sebelum ini pelakon itu dilihat sering mengikuti program kebajikan bersama pendakwah terkenal, Ustaz Ebit Lew.


Turun Padang Beri Bantuan, Ismail Izzani Sedih Lihat Kucing-Kucing Mati Akibat Banjir

Sejak semalam, orang ramai dan pihak bukan kerajaan (NGO) kini sama-sama berganding bahu membantu pihak berkuasa membantu mangsa-mangsa banjir.

Malah, ramai selebriti turut turun padang untuk memberikan bantuan bagi meringankan beban mangsa yang terkesan dengan bencana itu.

BACA: Putus Dengan Ismail Izzani, Shalma Eliana Akui Ramai Lelaki Cuba Dekati

Penyanyi muda Ismail Izzani turut serta dalam misi tersebut dengan yang membawa barang keperluan untuk diedarkan kepada penduduk di Taman Sri Nanding, Hulu Langat.

Menerusi perkongsian di Insta Story, Ismail turut berkongsikan keadaan di sana dimana kebanyakan penduduk sudah pulang untuk membersihkan rumah selepas banjir surut.

Namun, lebih menyedihkan penemuan beberapa ekor kucing yang terbujur kaku kerana lemas selepas gagal menyelamatkan diri.

Dalam satu perkrongsian di Instagram, Ismail turut meluahkan rasa syukur kerana dapat membantu keluarga yang terjejas di kawasan tersebut dan mereka akan terus membantu dengan apa yang termampu.


Rita Rudaini Persoal SOP Mangsa Banjir Yang Berlindung Di Masjid

Sejak Sabtu, negara berdepan bencana banjir lebih-lebih lagi di kawasan Lembah Klang apabila air naik berikutan hujan lebat tidak henti pada Jumaat lalu.

Susulan banjir yang berlaku, ada yang berlindung di pusat perlindungan seperti di masjid. Namun, menerusi satu perkongsian di Insta Story, pelakon Rita Rudaini mempersoalkan adakah mangsa banjir perlu mengimbas MySejahtera sebelum masuk ke masjid.

“Masa ni kena scan My Sejahtera jugak tak? Kena soal ada vaksin ke taknak vaksin masuk masjid? Tanye jerrr,” soalnya.

Sementara itu, Rita turut menyifatkan Tuhan telah memberi pinjaman di bumi-Nya, namun ada yang tidak mahu mengikut perintah.

“Tuhan bagi pinjam bumi Dia, permudahkan apa yang patut..Tapi hangpa buat macam dunia ni hangpa yang punya..Sampai nak susahkan hidup orang yang taknak menurut kata hangpa,” tulisnya.


Resort Aliff Syukri Di Janda Baik Rosak Akibat Banjir

Menerusi satu perkongsian di Instagram, usahawan kosmetik terkenal, Datuk Seri Aliff Syukri meluahkan rasa sedih berikutan resort miliknya di Janda Baik hampir musnah dilanda banjir.

Aliff yang kini bercuti di Istanbul, Turki memaklumkan resort Sugeh Hill Exclusive Eco Resort itu terjejas akibat banjir sehingga peralatan dan landskap pusat peranginan itu telah hanyut dibawa arus.

BACA: Pembida Harta Sajat Hilangkan Diri, Netizen Dakwa Rupanya PA Aliff Syukri?

“Saya juga alami benda yang sama. Resort saya hampir musnah kerana banjir. Tidak pernah saya menjangkakan seteruk ini.

“Jalan sudah tidak boleh dilalui, landskap semua habis rosak. Saya tidak dapat membayangkan apa anda semua lalui. Saya bersimpati dan mendoakan agar semuanya dipermudahkan,” katanya.

Dalam pada itu, Aliff berkata dia bersama pasukannya akan turun membantu mangsa banjir sebaik sahaja pulang ke tanah air nanti.

Sementara itu, isterinya Datin Nur Shahida sempat berkongsikan pelanggan di resort mereka berada dalam keadaan selamat.


Ahmad Iqbal Mahu Pulang Ke Malaysia Nak Jenguk Tempat Banjir

Kini berada di Indonesia sejak bulan lalu, usahawan sensasi, Ahmad Iqbal Zulkifli meluahkan rasa mahu pulang ke tanah air untuk menjenguk kawasan banjir.

Menurut Iqbal, jika bileh dia mahu pulang selama 3 hingga 7 hari ke Malaysia. Iqbal turut berharap mereka yang terkesan supaya terus kuat menghadapi ujian.

BACA: “Saya Sedar Siapa Diri Saya, Jauh Beza Ibarat Langit Dengan Bumi” – Iqbal

“Jika boleh, saya mahu pulang ke Malaysia mungkin 3-7 hari untuk jenguk tempat banjir. Di saat ramai diuji kesusahan, bertimpa lagi ujian begini, semoga kuat semangat,” tulisnya.

Dalam pada itu, Iqbal berkata meskipun dia tidak melalui perkara itu namun dia percaya bahawa setiap ujian diberikan akan berakhir dengan kebaikan.

“Serendah hati saya, walaupuun tidak melalui sendiri, tabahkan hati, percaya bahwa tiada ujian yang akan berakhir dengan yang tidak baik,” katanya.

Terdahulu, Iqbal memaklumkan akan berada di negara seberang itu dalam satu tempoh masa panjang atas urusan kerja serta untuk merawat hatinya.


Sempat Buat TikTok, Zaiton Sameon Berakit Harungi Banjir Sambil Menyanyi

Baru-baru ini tular video di aplikasi TikTok memaparkan penyanyi veteran, Zaiton Sameon mendendangkan lagu Kabut Serangkai Mawar ketika berakit mengharungi banjir.

Menurut Zaiton, rumahnya di Klang turut dilanda banjir dan hanya sempat menyelamatkan barang-barang penting. Katanya, sudah lama Klang tidak dilanda banjir sedahsyat ini dan menasihati orang ramai supaya menjaga diri.

Zaiton Sameon boleh lagi duk relaks main tiktok di tengah banjir pakai lagu dia sendiri Kabut Serangkai Mawar.. ?? pic.twitter.com/Up2Mc1NSEK

“Terkejut juga sebenarnya pukul 2 pagi malam tadi tiba-tiba rumah dinaiki air dan tengok, tiada elektik. Lama Kak Ton tak main air (ketawa).

“Tapi saya sempat menyelamatkan barang-barang penting. Cuma sebuah peti ais tak sempat diselamatkan. Dah rosak, wayar ‘short’ sebab masuk air. Air naik sampai paras paha tapi keadaan masih okey,” katanya.

Dalam pada itu, Zaiton berkata niatnya merakamkan video menyanyi kerana tidak mahu orang ramai tidak tertekan serta bersedih di atas apa yang berlaku.

“Saya rakam video TikTok sebab tak nak orang tertekan dan sedih-sedih. Itu niat saya. Saya cakap dengan adik angkat saya, Zul Yunus, ‘why not you rakam video I atas rakit?’ Semuanya berlaku secara spontan,” katanya.

Kata Zaiton lagi, rakit yang dinaikinya itu adalah buat sendiri oleh adik angkatnya yang bekerja sebagai perancang perkahwinan.

“Rakit buatan sendiri oleh Zul. Barang-barang pelamin tak pakai kita buat rakit. Jangan risau, air tak dalam tapi jangan tiru aksi ini. Keselamatan saya terjamin,” katanya.


2 Hari Terperangkap Dalam Banjir, Suami Nora Danish Sebak Selamatkan Bayi

Sejak Sabtu, negara berdepan bencana banjir lebih-lebih lagi di kawasan Lembah Klang apabila air naik berikutan hujan lebat tidak henti pada Jumaat lalu.

Lebih sebak, apabila ramai mangsa terpaksa menyelamatkan diri dengan memanjat bumbung rumah serta menunggu berjam lamanya untuk mendapat bantuan dari pihak penyelamat.

Ramai artis turun padang menghulurkan bantuan termasuk suami kepada pelakon Nora Danish iaitu Nedim Nazri bersam pasukannya ke Taman Sri Muda, Shah Alam malam tadi untuk menyelamatkan mangsa banjir.

Menerusi satu perkongsian di Insta Story, Nedim meluahkan rasa sebak apabila berjaya menyelamatkan dua orang bayi yang sudah dua hari terperangkap dalam banjir bersama ahli keluarga yang lain.

Rata-rata netizen terharu melihat perkongsian berkenaan serta mengucapkan terima kasih di atas usaha dilakukan oleh Nedim itu serta mendoakan agar usahanya bersama pasukan untuk menyelamatkan mangsa banjir dipermudahkan.


Jovian Mandagie Nafi Guna Aset Kerajaan

Sejak semalam hangat diperkatakan apabila menantu kepada Perdana Menteri Malaysia, Datuk Seri Ismail Sabri Yaakob iaitu Datuk Jovian Mandagie dikatakan menaiki helikopter selepas terkandas berikutan banjir berlaku di Lembah Klang.

Menerusi satu perkongsian di Instagram, Jovian tampil menafikan dakwana dia menggunakan helikopter milik kerjaan untuk kegunaan peribadi. Kata pereka fesyen terkenal itu lagi, dia tidak akan sesekali menggunakan harta benda yang bukan miliknya.

“Isu helikopter, tak perlu dipanjangkan. Bukan nak menunjuk, kalau nak menunjuk saya dah ‘posing’ dan buat video serta bergambar sakan.

“Siapa yang kenal saya, mereka tahu saya bukan seperti itu. Saya tak guna aset kerajaan, Lillahi Taala. Tak mungkin saya akan guna benda yang bukan hak saya.

“Kalian nak maki hamun saya silakan, tapi itu adalah fitnah. Kenapa tak guna helikopter untuk bantu orang ramai? Jawapannya, itu adalah helikopter komersial, jadi tak boleh nak buka pintu dan turunkan bantuan atau naikkan mangsa,” tulisnya.

Kata Jovian lagi, jika ada individu yang tidak suka dengan dirinya boleh berhenti mengikuti perkembangannya di media sosial. Ujarnya, di saat genting begini lebih baik jika hulurkan bantuan kepada mangsa banjir daripada isu melibatkan dirinya.

“Kalau awak tak suka saya, jangan ikuti saja (di media sosial). Lebih baik bantu negara daripada terus menghentam perkara yang tidak betul terhadap saya.

“Terdapat banyak lagi perkara yang perlu dilaksanakan untuk membantu rakyat di luar sana. Betul orang memang tengah sengsara, kalau nak sertai turun padang agihkan makanan ‘roger’ saya,” katanya.


Rumah Ebby Yus Lenyap Dihanyutkan Air

Rumah impian yang dibina pelawak Ebby Yus, hasil duit lebih 30 tahun dalam industri seni musnah sekelip mata musnah sekelip mata apabila dihanyutkan air deras di Kuala Langat semalam.

Ebby berkata dia mengalami kerugian hampir RM200,000 apabila rumah yang hampir siap dibina di tanah setengah ekar lenyap begitu sahaja.

Bercerita mengenai insiden tersebut, Ebby berkata dia bersama pembantu peribadi pergi melihat kerja-kerja akhir pembinaan rumah dua tingkat itu termasuk proses memasang kertas hiasan dinding, tengah hari Jumaat semalam.

“Tanpa disangka, musibah datang hingga habis rumah yang dibina menggunakan separuh batu dan separuh lagi kayu ‘lenyap’ dalam kejadian banjir, petang semalam.

“Inilah rumah impian saya sejak lebih 30 tahun berkecimpung dalam arena seni. Saya akur dengan ketentuan ini,” katanya.

Dalam pada itu, Ebby berkata kerja pembinaan rumahnya itu dilakukan sedikit demi sedikit dan sudah beberapa kali terhenti kerana dia jatuh sakit serta Perintah Kawalan Pergerakan (PKP).

“Setiap kali dapat bayaran berlakon, saya peruntukkan untuk rumah itu. Kali terakhir selepas dapat bayaran daripada penerbit sitkom Jenaka Kampung Kalut ( JKK), saya lunaskan baki bayaran projek pembinaan rumah itu.

“Sebelum ini, projek pembinaan bertukar kontraktor kerana masalah tidak terduga… Biasalah, kerja bina rumah semuanya perlukan wang,” katanya.


Rakyat Marah Menantu PM Diselamatkan Helikopter Dari Banjir

Sejak semalam negara berdepan bencana banjir lebih-lebih lagi di kawasan Lembah Klang apabila air naik berikutan hujan lebat tidak henti sejak Jumaat lalu. Berikutan banjir berlaku, ramai yang tersangkut di jalan raya kerana kenderaan tidak dapat melalui jalan yang dinaiki air.

Malah, ada lagi mangsa banjir yang terperangkap di bumbung rumah berjam lamanya sementara menunggu pasukan bantuan untuk menyelamatkan mereka.

Namun, disebalik kesusahan rakyat, tular perkongsian seorang netizen yang mempersoalkan menantu Perdana Menteri iaitu yang juga pereka fesyen terkenal yang diselamatkan dengan menaiki helikopter.

Menerusi satu perkongsian, netizen itu turut berkongsikan Insta Story menantu PM itu yang memuat naik paparan Waze berada di Shah Alam dan mengatakan mustahil untuknya pulang ke rumah disebabkan jalan sesak berikutan beberapa kawasan dinaiki air.

Kemudian, menantu PM itu dilihat memuat naik pemandangan dari atas kawasan banjir melalui helikopter serta berkongsikan gambar akhirnya dapat bersama anaknya berserta kapsyen ‘home sweet home’.

Perkongsiannya itu mengundang rasa kurang netizen yang mengecam tindakannya itu apabila menayang di Instagram sedangkan ada yang tersangkut di atas bumbung serta tidur di dalam hujan dan terperangkap di dalam kereta.

Sementara itu, netizen mengatakan perkongsian tersebut sudah pun di padam daripada Insta Story miliknya. Mungkin sedar tindakannya itu mengudang kecaman ramai.


Cium Dahi Wanita Ketika Live, Ariff Bahran Dah Nikah 3 Bulan Lalu

Dalam Anugerah Drama Sangat 2020 (ADS2021) sebentar tadi, tindakan penyanyi Ariff Bahran mencium dahi penari wanita ketika membuat persembahan duet bersama Sarah Suhairi mengejutkan ramai.

Namun segalanya terjawab apabila wanita yang dicium oleh penyanyi itu merupakan isteri Ariff Bahran yang sudah dinikahinya sejak tiga bulan lalu.

Perkara itu diumumkan oleh pengacara Nabila Huda dan Ain Edruce. Kata Nabila, Ariff tidak menguar-uarkan berita itu berikutan Perintah Kawalan Pergerakan (PKP).

“Gadis yang dicium oleh Ariff tadi sebenarnya, adalah isterinya. Dia dah berkahwin sejak tiga bulan lalu, namun, tak diuar-uarkan kerana situasi Perintah Kawalan Pergerakan (PKP),” kata Nabila.

Setakat ini, Ariff belum lagi mendedahkan identiti sebenar isterinya. Difahamkan, sebelum ini Ariff mengakui sedang mengenali gadis dikenali sebagai Myra Ridzuan yang bekerja dalam produksi penerbitan beberapa tahun lalu.


Shima Anuar Cari Duit Sendiri, Tak Mahu Terlalu Bergantung Pada Suami

Pelakon Shima Anuar berkata dia tidak gemar jika ada segelintir pihak beranggapan kesenangan hidupnya di atas kemampuan kewangan suaminya.

Menurut Shima setiap orang ada rezeki mereka masing-masing, namun dia tidak terlalu bergantung pada suami dan tidak seperti yang disangka.

BACA: Shima Anuar Akui Dulu Tak Pandai Masak, Tak Reti Beza Serai & Lalang

“Itu rezeki (suami mampu), kena percaya semua orang berbeza-beza. Saya sendiri ada benda-benda yang nak dibuat dan ada hasil titik peluh sendiri.

“Tidaklah terlalu bergantung harap pada suami. Malahan, saya sudah biasa bekerja cari duit sendiri dan memang tidak reti duduk diam,” katanya.

Dalam pada itu, Shima berkata dia yang kini bergelar isteri dan ibu kepada dua cahaya mata mahu mengimbangkan antara kerjaya seni dan keluarga.

Shima sebelum ini menjalankan perniagaan makanan iaitu Laksam serta menjual pakaian, palazzo.

Shima mendirikan rumah tangga dengan Mohd Solih Toha pada April 2017. Pasangan itu dikurniakan dua cahaya mata Marian Sophia, 4 dan Mikhael Imaan, 2.


TIRO Juara MLM 2021, Bawa Pulang RM500,000

Kumpulan TIRO yang dianggotai oleh Sharif, Syaiful dan Danial Zaini dinobat juara program Maharaja Lawak Mega 2021 (MLM 2021) yang berlangsung di Pusat Konvensyen Antarabangsa Putrajaya (PICC), di sini, malam tadi.

Membawa pulang RM500,000 berserta trofi, TORO menewaskan empat finalis lain iaitu BORO (Achey, Atu dan Fad), PUTEH (Mamak, Vicha dan Ali), TOBAT (Ajak Shiro, Bell Ngasri dan Ropie Sharif), dan BAHYE (Zahid, Nizam Jentik Jentik dan Shashic).

Sementara itu, tempat kedua dimenangi oleh kumpulan PUTEH yang membawa pulang RM250,000 manakala tempat ketiga milik kumpulan BORO dengan hadiah kemenangan RM150,000.

Di pentas akhir semalam, kesemua peserta perlu membuat dua tugasan bertemakan Muzikal dan Bebas.

Sepanjang sembilan minggu, kesemua peserta diadili oleh juri terdiri daripada Datuk Rosyam Nor, Noh Salleh, Diana Danielle dan Uqasha Senrose.


Dafi Mahu Isteri Kelakar, Boleh Buat Dirinya Ketawa Setiap Hari

Sempena ulang tahun kelahirannya yang ke-33 baru-baru ini, bapa kepada penyanyi Dafi iaitu Perdana Menteri, Datuk Seri Ismail Sabri sudah bertanyakan mengenai calon isteri.

Bagaimanapun, Dafi berkata dia tidak mahu terburu-buru untuk mendirikan rumah tangga memandangkan masih ada impian yang mahu dicapai terlebih dahulu. Kata Dafi lagi, dia juga tidak kisah seandainya ibu bapanya mencarikan pasangan untuk dirinya.

“Hanya gurauan sempena ulang tahun kerana ibu bapa saya bukan yang jenis asyik bertanya saja soal jodoh. Mereka faham yang kahwin ini bukan hanya sebab usia sahaja.

“Saya sendiri ada beberapa sasaran yang saya nak capai dalam kehidupan saya sebelum nak fikir soal berkahwin. Siapa tak nak kahwin kan?

“Bagi saya, kalau Allah kata jadi, Insya-Allah ada la jodoh. Mungkin kalau ibu bapa saya nak carikan pun saya tak kisah,” katanya.

Berkongsikan mengenai ciri-ciri wanita pilihannya, Dafi berkata dia harap dipertemukan dengan wanita yang kelakar yang boleh menceriakan hidupnya.

“Bukan hendak seseorang untuk menjadi badut tetapi saya mahukan hubungan yang gembira dan ceria yang mana dapat menghiburkan hari-hari saya.

“Saya harap dapat bertemu dengan seseorang yang saya boleh ketawa bersama setiap hari. Saya suka orang yang boleh buat saya ketawa,” katanya.


Fizi Ali Menangis Di Konti Radio, Akui Masih Sayang Bekas Isteri

Mengulas mengenai perceriannya dengan bekas isteri, pelakon Shakilla Khoriri, penyampai radio Fizi Ali sukar untuk menjawab pertanyaan anaknya setiap kali bertanyakan mengenai ibunya.

Kata Fizi, anaknya masih kecil dan belum memahami apabila mereka kini hidup berasingan sehingga dia terpaksa memberi alasan setiap kali Ameena bertanya dimana ibunya.

“Sampai satu tahap, aku tak tahu nak beritahu anak aku macam mana. Apabila dia (Ameena) tanya mana umi, aku cakap, umi kerja. Bila dia tanya mana daddy, daddy kerja,” katanya.

Meluahkan perasan di stesen radio Suria FM pagi tadi, Fizi dilihat menangis serta mengakui masih menyayangi bekas isterinya itu dan sememangnya terasa kehilangan apatah lagi Shakilla adalah segalanya bagi dirinya.

“Kalau ikutkan, siapa yang mahukan perpisahan. Tak ada seorang manusia pun di dunia ini inginkan perpisahan dan bila ia terjadi, kadang-kadang, ia bukan atas kehendak kita.

“Dan apabila ia terjadi, kita akan rasa macam sangat-sangat kehilangan. Sejujurnya, kalau pendengar Suria, Ajak, Suraya nak tahu, aku masih lagi sayangkan bekas isteri aku.

“Bagi aku, dialah segalanya untuk aku. Kami berkenalan hampir lapan tahun termasuk berkahwin. Macam-macam dia dia dah ubah aku. Dia dah buat macam-macam untuk aku,” katanya.

Dalam pada itu, Fizi turut memohon doa orang ramai agar dia dan bekas isterinya diberikan kekuatan untuk berdepan ujian tersebut serta demi anak mereka.

“Cuma satu, aku minta doa daripada orang ramai. Doakan aku, doakan bekas isteri aku agar kami kuat untuk tempuh benda ini, supaya kamu kuat untuk terus jaga anak kami,” katanya.


Siti Nurhaliza Belanja Frontliners Beli Pisang Goreng

Sebut sahaja nama Datuk Seri Siti Nurhaliza sememangnya semua mengenali penyanyi nombor satu negara itu. Malah, apa sahaja perkongsian mengenai Siti Nurhaliza pasti akan menjadi perhatian.

Baru-baru ini tular perkongsian video oleh seorang pengguna di TikTok memaparkan Siti memberikan duit belanja kepada petugas barisan hadapan.

BACA: Selepas Jam Tangan RM1 Juta, Tudung Siti Nurhaliza Harga RM4,100 Pula Curi Tumpuan

Difahamkan, Siti baru sahaja selesai melakukan ujian swab test secara pandu lalu. Siti yang menaiki kereta Toyota Velfire warna hitam dilihat mesra menyapa petugas yang bertugas.

Lebih menjadi perhatian, Siti juga turut dilihat menghulurkan beberapa keping wang tunai sebagai duit belanja kepada petugas tersebut.

“Mak Iti belanja, belilah apa-apa, pisang goreng,” kata Siti sambil menghulurkan duit sebelum diterima petugas tersebut.

Pengguna TikTok itu turut memuji Siti sebagai seorang artis yang sangat pemurah kerana setiap kali hadir melakukan ujian calitan Covid-19 pasti akan memberikan wang belanja kepada staf yang bertugas.

“Betapa merendah dirinya seorang Siti Nurhaliza. Setiap kali datang mesti belanja kakitangan yang bertugas,” tulisnya.

Perkongsian video itu mendapat pelbagai reaksi netizen yang memuji sikap Siti yang rendah diri dan bukan seorang yang suka menunjuk kemewahan.


PU Riz Belanja Nyanyi Lagu Hazama, Netizen Puji Suara Merdu

Bukan sahaja boleh berlakon, siapa sangka pendakwah bebas, Haris Ismail atau PU Riz rupanya berbakat dalam nyanyian juga.

Baru-baru ini, perkongsian PU Riz menjadi perhatian apabila dia memuat naik video di Instagram menyanyikan lagu lagu Hazama, Relakan Jiwa.

Menerusi ruangan ruangan komen, PU Riz turut menyeru nama penyanyi Sufian Suhaimi, Fahimi Rahmat dan Firdaus Rahmat untuk menjadi ‘juri’.

Rata-rata netizen memuji suara suami kepada selebriti popular Neelofa itu. Malah, ada yang meminta supaya merakamlan single selepas ini.

Tidak kurang juga, ada yang memuji PU Riz bukan sahaja boleh berlakon malah boleh menyanyi. Kata netizen lagi, biasanya orang yang pandai mengaji boleh menyanyi.


“Bad Tak Suruh Saya Kerja, Saya Yang Nak Buat”

Penyanyi Ashira berkata keputusannya untuk bekerja secara sambilan di sebuah restoran dengan mengambil upah cuci pinggan serta ambil dan menghantar pesanan makanan adalah pilihan dirinya sendiri.

Tegas Ashira, tiada siapa yang memaksanya untuk bekerja dan apa yang dilakukannya itu bukan disebabkan masalah kesihatan yang ditanggung suaminya, Bad Indigo.

BACA: Bad Indigo Jatuh Sakit, Ashira Terpaksa Kerja Cuci Pinggan Di Kedai Makan

“Pertama sekali saya tak terpaksa. Tiada yang paksa tapi saya yang nak kerja. Jangan salah sangka atau mudah percaya dengan tajuk (berita. Saya kerja bukan sebab Bad sakit, atau dia suruh serta terpaksa.

“Bad tidak suruh saya kerja, tidak juga menghalang. Semua ini saya yang nak buat. Bosan duduk rumah saja, jadi kena keluar juga supaya minda sihat,” katanya.

Dalam pada itu, Ashira turut meminta kepada orang ramai supaya berhenti tag individu untuk memberi bantuan kerana dia masih mampu untuk menjaga keluarganya.

“Boleh tak tolong jangan ‘tag’ orang itu ini untuk beri bantuan kepada saya? Saya tak memerlukan sungguh, saya sihat lagi boleh usaha sendiri.

“Terima kasih atas keprihatinan kalian. Terima kasih semua yang mendoakan saya. Jangan risau saya okey . Semoga Allah permudahkan segala urusan kalian,” katanya.

Menerusi perkongsian di Insta Story itu, Ashira turut menjawab pertanyaan netizen yang mendakwa ke mana duit yang diterima ketika menyertai program Gegar Vaganza (GV) tahun lalu.

“Ada yang bertanya mana duit GV? Ok nak ingatkan saya nombor tujuh, kemudian sudah setahun. Tolong buat pengiraan sendiri,” katanya.

Terdahulu, Bada berdepan kesukaran apabila lima jari kakinya terpaksa dipotong akibat penyakit diabetes. Bad berkata dia terpaksa berjalan menggunakan walker untuk membantunya bergerak.


Ramai Puji Anak Che Ta Cantik Macam Anak Orang Arab

Baru-baru ini, pelakon Rozita Che Wan berkongsikan foto bersama suami, Zain Saidin dan puteri mereka, Aaisyah Dhia Rhana sempena ulang tahun ke-8 perkahwinan mereka.

Namun, apa yang lebih menjadi perhatian ramai adalah kecantikan Aaishah yang dikatakan seperti anak patung Barbie apatah lagi memakai gaun putih.

Tidak kurang juga, ramai yang memuji wajah Aaisyah persis anak orang Arab dan sememangnya segak seperti ibu dan bapanya.

November lalu, puteri kesayangan Che Ta itu menyambut ulang tahun kelahirannya yang ketujuh. Lebih menjadi perhatian adalah kapsyen Che Ta yang memaklumkan sempena hari jadi anaknya ketujuh itu turut mempunyai tujuh biji kek.


Isteri Caprice Pengsan, Masuk Hospital Tertekan Dengan Kecaman Netizen

Baru sahaja sebulan mendirikan rumah tangga, isteri kepada penyanyi rap Caprice iaitu Farra Inalis dimasukkan ke hospital selepas pengsan akibat tertekan dengan kecaman netizen.

Menerusi satu entri di Instagram, Cap mengakui sejak berkahwin kehidupan isterinya tiada lagi privasi dan berterusan menerima kecaman daripada orang ramai kerana tampil seksi.

“Saya benar-benar menyalahkan diri saya untuk semua ini. Sejak berkahwin, isteri saya hilang privasi dan sentiasa dikecam kerana seksi. Mungkin tekanan bergelar isteri saya menyebabkan dirinya jatuh sakit sehingga rebah,” tulisnya

Dalam perkongsian tersebut, Cap turut memohon kepada netizen supaya tidak menyerang isterinya sebaliknya salahkan dirinya kerana baginya dia yang gagal.

“Jangan kecam dia, kecam saya. Saya yang ‘berjihad’ , yang bina aplikasi untuk ummah, berjuang untuk Palestin dan imam bagi rumah tangga. Jika sesiapa yang gagal, itu saya. Lepaskan semuanya pada saya, bukan keluarga saya,” tulisnya.

Perkongsian Cap itu mendapat pelbagai reaksi daripada netizen yang mendoakan agar isteri penyanyi rap itu diberi kesembuhan dan terus kuat berdepan dengan ujian.

Sementara itu, di ruangan komen Caprice dilihat ada membalas komen seorang netizen dimana penyanyi itu mengatakan isterinya dikecam kerana dirinya. Ujarnya, banyak sahaja wanita seksi di TikTok, namun hanya kerana isterinya berkahwin dengan Tiger of Al-Quds dikecam teruk.


Iman Troye Minta Izin Ibu Sebelum Beli Beg Tangan Mahal

Jika anda mengikuti media sosial penyanyi Iman Troye, pasti ramai netizen ramai perasan gadis berusia 21 tahun itu dilihat kerap bertukar beg tangan.

Bukan niat untuk menunjuk-nunjuk, Iman berkata dia membeli beg tangan tersebut sebagai habuan atas kerja kerasnya selama ini. Iman juga mengakui akan meminta kebenaran ibu bapanya terlebih dahulu sebelum membeli barangan mahal termasuk beg tangan.

“Mama sangat-sangat marah kalau beli beg macam tu sebenarnya, tapi memang saya akan minta kebenaran mama.

“Saya beli bukan untuk menunjuk-nunjuk, tidak! Tapi adalah hasil titik peluh saya sendiri, ini membuatkan saya ingin terus berusaha,” katanya.

Ditanya sama ada pembeliannya itu satu pembaziran dengan membeli beg tangan lebih baik membeli aset, Iman berkata dia sudah memiliki kereta.

“Kalau diikutkan saya dah beli dah pun kereta dan sebagainya. Tapi tak nak la tunjuk. Orang cakap keep it low-key.

“Beli handbag tu tak salah, sekali sekala tak apa. Kalau rasa memang nak beli, ada sebab nak beli, why not? Tapi kita kena tengok dulu, kalau kita beli ada tak benefit dekat kita,” katanya.


“Oh Tak Boleh Ek Tak Vaksin Nak Masuk Rumah Tuhan?”

Baru-baru ini ramai mempersoalkan apabila pelakon Rita Rudaini memuat naik gambarnya menunaikan solat Subuh jemaah di masjid.

Bagaimanapun, menerusi entri itu Rita meluahkan rasa sedikit janggal kerana setiap jemaah perlu menjaga jarak satu meter antara satu sama lain.

Nampaknya, menerusi satu perkongsian di Insta Story, Rita tampil memberi reaksi mengenai perkara itu. Rita berkata Tuhan tidak letakkan syarat pelik untuk masuk ke rumah-Nya kecuali hanya perlu menutup aurat.

“Oooo tak boleh ek kalau tak vaksin nak masuk umah TUHAN? Tapi TUHAN saya cakap kalau nak masuk rumah DIA , cuma tutup aurat je. Takde pulak DIA letak syarat pelik,” tulisnya.

Dalam pada itu, Rita berharap perkara itu tidak lagi menjadi isu serta mengatakan Islam itu adalah agama mudah dan penuh kasih sayang.

“Tuhan bagi awak syarat kena vaksin dulu ke? TUHAN saya takde letak syarat pelik-pelik sebab Tuhan saya MAHA PENYAYANG.. Islam itu mudah dan penuh kasih sayang,” tulisnya.

Terdahulu, Rita mendakwa dirinya insan terpilih kerana Tuhan membuka matanya untuk menolak pengambilan vaksin. Sebelum ini, Rita berkata dia bukan seorang anti vaskin namun lebih selesa digelar prosafe.


8 Tahun Penantian, Noorkhiriah Sebak Berjaya Khatam Al-Quran

Pelakon berbakat Noorkhiriah meluahkan rasa syukur apabila akhirnya berjaya khatam Al-Quran setelah 8 tahun penantiannya sejak dari tahun 2013.

Berkongsikan khabar gembira itu di Instagram, Norkhiriah berharap Al-Quran miliknya yang sudah terkoyak itu akan menjadi saksinya di akhirat kelak.

“Maka berakhir penantian akak selama 8 tahun lebih kurang pukul 9 tadi..Allah aje yang tahu perasaan akak dik.

“Dipermudahkan malam ini. Moga Quran yang dah koyak yang akak sayang ni akan jadi saksi kat sana nanti. Akak akhirnya khatam al-quran setelah bertahun,” katanya.

Menerusi entri itu, pelakon itu berkata dia telah menyimpan niat untuk khatam Al-Quran sebelum meninggal dunia dan impiannya tercapai.

“Syukur..Itulah niat akak sebelum meninggal akak nak khatam dalam umur sekarang..Masa sekolah dah tapi dah tua ni..Inilah kali pertama..Terima kasih Allah,” tulisnya.


Tak Sengaja Makan Pork Belly, Norreen Bengang Netizen Sibuk Tanya Sedap Ke Tak

Pelakon dan selebriti media sosial, Norreen berkongsikan pengalaman buruk dilaluinya pada hari pertama tiba di London apabila tidak sengaja makan sandwich ‘pork belly’ atau perut babi.

Menerusi satu perkongsian di Instagram, Norreen berkata dia membeli sandwich berkenaan kerana sangkakan ianya ham biasa dan tidak tahu ianya daging babi.

Katnaya dia menyedari ianya mengandungi pork belly selepas melihat kandungan sandwich berkenaan namun telah pun menjamah sedikit.

“Aku beli ni nampak kat situ tulis ham ke apa. Hari pertama saya berada di UK saya termakan babi. Pengajarannya sebelum makan kita tanya orang dulu dan baca di belakang,” katanya.

Dalam pada itu, Norreen meluahkan rasa berang dengan sikap segelintir netizen yang bertanyakan di ruangan DM bagaiamana rasa daging babi tersebut.

“Semalam termakan babi. Hari ni aku rasa macam nak samak lidah aku berkali kali tahu tak. Malam tadi dah berus gigi beriya. Hari ni kena buat benda sama ni.

“Korang boleh lagi tanya, macam eh rasa babi tu sedap tak? Hello aku bukannya nak makan sangat pun babi tu. Aku rasa macam sakit hati.

“Duk semua DM tapikan alang-alang dah termakan tu ank tahu jugak sedap tak rasa dia. Aku sepak muka kau nanti sampai muka kau jadi babi tau,” katanya.

Sementara itu, di ruangan komen rata-rata netizen menasihatkan Norreen supaya lebih berhati hati dalam memilih makanan ketika berada di negara asing.


Nak Nikmati Promosi 50% Dari Grab? Guna Kod Rahsia Ini!

Kalau korang perasan buka jer mana-mana media sosial mesti akan ternampak promosi hebat dari Grab. Promosi kali pula bukan sikit-sikit, menjunam sampai 50%.

Jadi kali ni, kami nak korang layan habis promosi dari Grab dengan menggunakan kod rahsia ini. Jangan tak tahu, kalau korang nak lebih banyak potongan harga korang kena baca sampai habis. Sebab tak semua promosi akan sama kod rahsianya.

Bagi yang ingin buat kejutan berbentuk makanan buat pasangan korang. Korang boleh guna kod rahsia ni untuk GrabFood . Jangan tak tahu pula, Grab kali ni juga ada menyediakan last minute surprise.
Jadi korang tak ada alasan untuk buat kejutan kepada buah hati korang yang nun jauh di mata.

GrabFood kali ni menyediakan RM50% dengan pembelanjaan minimum RM25 dan diskaun telah dihadkan pada RM12.50 sahaja. Setiap pengguna akan mendapat 8x penebusan mata ganjaran dan korang boleh gunakan promosi ini setiap hari.

Bagi sekitar Klang Valley ini kod rahsia korang HOTDEALS. Pengguna setia Grab yang berada di sekitar Kota KInabalu,, Melaka, Ipoh, Negeri Sembilan, Bintulu, Sibu, Miri, Sandakan, Tawau, Labuan dan Lahad Datu korang boleh gunakan koh rahsia ini HOTDEALSGF. Manakala kod HOTDEALS50 untuk di Kuantan, Alor Setar, Muar, Kuala Terengganu, Kedah, Kangar, Sungai Petani, Langkawi, Batu Pahat, Kota Bharu, Kluang, dan Kemaman.

Bagi yang terlalu sibuk dengan kerja korang tak perlu terkejar-kejar nak beli barang rumah. Zaman sekarang semuanya di hujung jari. Guna ja khidmat GrabMart untuk minta rider belikan barang keperluan korang.

Untuk GrabMart diskaun sebanyak 50% akan diberikan tanpa perbelanjaan minimum. Tapi ingat! Promosi ini untuk item yang terpilih sahaja. Jadi korang kena pandai pilih barang untuk nikmati diskaun ini.

Kami yakin zaman sekarang mesti ramai yang dah tak membawa cash ke sana sini kan, maklumlah banyak aplikasi yang boleh bayar online, macam GrabPay ni.

Bagi promosi Grabpay, diskaun 30% (sehingga RM30) pembelian dalam talian, tanpa perbelanjaan min akan diberikan buat korang. Guna kod promo ini untuk pembelian dalam talian 30GRABPAYDEALS.

Manakala diskaun 30% (sehingga RM30) akan diberikan untuk pembelian di kedai, dengan perbelanjaan minimum sebanyak RM100.

Korang perasan tak, promosi Grab kali ni boleh dikatakan setiap kategori ada promosi. Memang betul-betul berbaloi. Jangan tunggu lama-lama layari laman rasmi Grab untuk maklumat lanjut.


Baik Dengan Bekas Suami, Hana Azraa Dituduh Sengaja Tunjuk Cerai Perkara Normal

Baru-baru ini, usahawan dan juga bekas isteri Pencetus Ummah (PU) Abu Sufyan iaitu Hana Azraa berkongsikan video memaparkan hubungan baiknya dengan bekas suami pertama.

Namum, ada yang netizen mendakwa usahawan itu seolah menormalisasikan perceraian. Menafikan dakwaan itu, Hana berkata dia hanya mahu memberi kesedaran kepada pasangan bercerai supaya tidak penting diri.

BACA: Hana Azraa Dedah PU Abu Sudah Rujuk Dengan Isteri Pertama

“Saya ada baca komen yang menganggap perkongsian saya itu seperti mahu menunjukkan perceraian itu perkara biasa asalkan anak terjaga.

“Tidak pernah berniat menunjuk seperti itu. Pereraian bukan benda biasa. Saya ingin memberi kesedaran kepada pasangan yang sudah berpisah dan ada anak bersama,” katanya.

Dalam pada itu, Hana mengakui dia dan bekas suami sama seperti pasangan bercerai yang lain dimana ada fasa benci namun akhirnya sedar bahawa anak lebih penting.

“Saya dan bekas suami sama seperti pasangan lain yang bercerai. Kami lalui juga fasa perasan benci dan dendak itu selama tiga bulan.

“Tapi bila fikir semula, kami tak boleh pentingkan diri. Kami perlu jaga hubungan demi anak. Tambahan pula anak kami perempuan,” katanya.

Sementara itu, ditanya mengenai rumah tangganya dengan PU Abu, Hana mengesahkan mereka bukan lagi pasangan suami isteri.

Terdahulu, Hana berkahwin dengan PU Abu pada Mei 2019 dan dikurniakan seorang cahaya mata lelaki, Muhammad Uwais Al-Mateen kini berusia dua tahun.


Ismail Sabri Tak Sabar Jumpa Calon Isteri Dafi

Menerusi satu perkongsian di Instagram, Perdana Menteri Datuk Seri Ismail Sabri memberi ucapan sempena ulang tahun kelahiran anaknya penyanyi Dafi yang ke-33.

Dalam entri tersebut, Ismail Sabri turut bertanyakan kepada anak bujangnya itu bilakah dia akan membawa calon isteri untuk berjumpa dengan keluarga.

Diruangan komen, Dafi dilihat membalas usikan bapanya dengan ketawa panjang susulan pertanyaan mengenai calon isteri.

Sementara itu, rata-rata netizen yang terhibur dengan usikan Ismail buat anaknya itu turut mendoakan agar Dafi cepat mendirikan rumah tangga.

Tidak kurang juga, ada netizen mengatakan sekejap lagi pasti ramai wanita berduyun tinggalkan komen nak jadi menantu Ismail Sabri.


Tak Selesa Rambut Warna Perang, Fasha Sandha Malu Nak Keluar Rumah

Pelakon Fasha Sandha mengakui kurang selesa dengan imejnya berambut perang apatah lagi pertama kali mewarnakan rambut dengan warna sedemikian.

Meskipun berat hati, namun Fasha berkata dia terpaksa melakukan demi menjayakan wataknya sebagai Hanim dalam drama Khilaf Asmara.

“Sejujurnya saya memang tak selesa dengan rambut berwarna sebegini. Tapi memandangkan ia untuk karakter, saya buat juga.

“Sebab ini juga daripada pengarah drama itu sendiri untuk potong dan warna rambut saya untuk nampak kelainan. Mereka nak nampak saya betul-betul lain,” katanya.

Dalam pada itu, Fasha berkata dia tidak kisah jika diminta untuk potong rambut, namun akur untuk mewarnakannya walaupun berat hati.

“Mula-mula memang tak boleh nak terima, saya jadi malu keluar rumah. Habis saja shooting, saya akan warnakan hitam semula,” katanya.


Bad Indigo Jatuh Sakit, Ashira Terpaksa Kerja Cuci Pinggan Di Kedai Makan

Suaminya Bad Indigo jatuh sakit selepas berkahwin sehingga lima jari kaki terpaksa dipotong, namun ia tidak menjejaskan kasih sayang penyanyi Ashira untuk terus setia disisi.

Menurut Ashira, dia menerima keadaan itu serta menganggap apa yang mereka lalui itu adalah ujian dalam rumah tangga. Sentiasa berfikiran positif, Ashira berkata dia banyak berdoa agar diberikan kekuatan untuk menempuh dugaan yang mendatang.

BACA: “Segan Nak Ambil Bantuan Zakat, Ada Orang Lain Lebih Memerlukan” – Bad Indigo

“Tak tahu nak kata apa, ini adalah ujian selepas berumah tangga dengan dia tiba-tiba jatuh sakit. Semasa Covid-19 ni besar dugaan saya hadapi. Saya dan ahli keluarga positif Covid-19, kemudian saya kehilangan mak tiri disebabkan virus itu juga,” katanya.

Dalam pada itu, Ashira berkata dia melakukan kerja sambilan di sebuah restoran dengan mencuci pinggan pada setiap hujung minggu serta membuat reviu berbayar di Instagram untuk menambah pendapatan sampingan.

“Saya tak ada kerja semenjak habis Gegar Vaganza dan PKP sampai sekarang memang tak ada kerja nak buat, saya just buat review la sedikit sebanyak dapat membantu.

“Say masih menanti kalau ada panggilan untuk menyanyi tapi masih belum ada rezeki, weekend saya kerja kedai makan dekat Puchong basuh pinggan, ambil order dan hantar order.

“Nak cakap struggle tu tak, Alhamdulillah cukup makan, ada tempat tinggal. Selain itu ada beberapa insan dan kawan-kawan yang tolong,” katanya.

Terdahulu, Bada berdepan kesukaran apabila lima jari kakinya terpaksa dipotong akibat penyakit diabetes. Bad berkata dia terpaksa berjalan menggunakan walker untuk membantunya bergerak.


Kali Pertama Cuba Terus Mengimbau Nostalgia Lama!

Hari ni kitorang nak share something yang best buat followers Rotikaya. Kita semua mesti rindukan suasana makan mi di warung macam kat kampung dulu-dulu kan? Sekarang walaupun boleh makan di mana-mana, tapi suasana di warung tu dah tak macam dulu dulu.

Apa kata korang cuba sesuatu yang baru. Korang try masak mi macam di warung hanya dengan menggunakan produk Mi MAGGI yang baharu iaitu Mi MAGGI® Udang Pedas Utara dan Mi MAGGI® Tom Yam Kaw!

Aroma sajiannya menjentik selera. Cukup pedas, cukup masam. Lazatnya macam masa kita selalu kunjung ke warung atau kopitiam untuk menikmati semangkuk mi udang & mi tom yam bersama kawan-kawan. Mi MAGGI® Udang Pedas Utara dan Mi MAGGI® Tom Yam Kaw ni betul-betul terangkat bila korang makan.

Mana taknya MAGGI® Udang Pedas Utara ni diperbuat dengan gabungan cili, lada putih, lada hitam, belacan, bawang merah dan serbuk udang yang akan memberikannya satu rasa yang sangat lazat dan menyelerakan untuk makan tengahari atau makan malam korang.

Supnya yang pekat, aromanya yang memikat memang terangkat! Macam yang mak-mak kita buat dulu dulu! Dan Mi kenyalnya pula di adun daripada gandum Australia.

Kalau makan waktu supper tengah malam tu, confirm teringat kampung halaman!

Bila asyik duduk rumah sudah semestinya perut tu asyik berbunyi jer kan? Nak pula musim hujan sekarang ni, sudah semestinya mulut tu terasa nak makan benda yang bersup dan panas-panas.

Nak-nak lagi ada Mi MAGGI® Tom Yam Kaw baharu ni, fuhhh nikmat tu. Memang sekali hirup jer terus teringat keenakan rasa mi tom yam macam kita makan dulu-dulu!.

Mi MAGGI® Tom Yam Kaw ini diperbuat daripada gabungan Cili, Lada Hitam, Bawang Putih, Bawang Merah, Serai dan Limau Purut untuk rasa autentik dan beraromatik.

Rasa masam-masam manis cukup kaw cukup lazat! Serius apa yang kami katakan ni bukan sekadar cakap kosong tapi kalau tak percaya, korang pergi try dulu

Yang paling best tu, nak hidangkan dua menu yang mengimbau kenangan ni sangat-sangat lah senang. Panaskan air, masukkan Mi MAGGI®, dan tambah pes perencah dan didihkan selama 2-minit.

Nak bertambah seimbang lagi, korang masukkan sedikit sayur-sayuran, tambah udang, ayam atau sotong. Baru lah balance!

Maklumat lanjut layari laman rasmi MAGGI®. Selamat mencuba korang! Enjoy sambil mengimbau kenangan di warung tu dengan Mi MAGGI® Udang Pedas Utara dan Tom Yam Kaw okey!


Yonnyboii, Isteri Tak Tolak Timang Cahaya Mata Di Usia Muda

Hampir sebulan mendirikan rumah tangga, sudah pasti penyanyi Yonnyboii tidak terlepas dengan soalan zuriat. Yonny berkata dia dan isteri, Nik Nazira tidak menolak jika dikurniakan cahaya mata di usia muda.

Menyerahkan perkara itu kepada ketentuan Allah, bagaimanapun, Yonny berkata dia dan isteri merancang untuk menimang anak dalam tempoh dua tiga tahun lagi.

“Keluarga saya sudah mengingkatkan kalau ada yang bertanya mengenai perkara ini, jangan sesekali cakap tidak mahu lagi, sebab kita tidak tahu rezeki yang sudah tertulis. Takut nanti jadi satu doa.

“Saya pun masih lagi belajar dan sesuaikan diri menjadi suami. Saya juga tidak tahu bila waktu sudah bersedia bergelar bapa sebab saya percaya bila ada zuriat nanti baharulah saya tahu keadaan sebenar.

“Cuma kami merancang untuk timang zuriat dalam tempoh dua atau tiga tahun lagi. Namun kalau rezeki datang awal, kami bersyukur. Tapi, buat masa ini saya memang nak fokus kepada kerjaya dulu,” katanya.

Dalam pada itu, Nazira mengakui sudah bersedia untuk bergelar ibu jika diberi rezeki untuk menimang cahaya mata awal. Mengakui bukan mudah untuk bergelar ibu bapa namun Nazira berkata dia dan Yonny perlu belajar.

“Insya-Allah, saya menerima baik setiap yang berlaku. Saya tak berani nak cakap memang dah bersedia memegang gelaran itu sebab zuriat adalah satu tanggungjawab yang besar.

“Bukan mudah nak membesarkan anak tapi kalau sudah tertulis, saya dan Yonny perlu sama-sama belajar,” katanya.

Yonny dan Nazira selamat mendirikan rumah tangga pada 20 November lalu di Duchess Place, Ampang sehari selepas penyanyi Haqiem Rusli bernikah.


Kahwin Kali Ketiga, Saida Akui Suami Sebenarnya Sahabat Lama

Baru-baru ini, penyanyi Siti Saida Tarudin mengejutkan banyak pihak apabila selamat bernikah buat kali ketiga dengan lelaki pilihan hati Mohd Nooraizal Rasip pada 12 Disember lalu.

Menurut kakak kepada penyanyi nombor satu negara, Datuk Seri Siti Nurhaliza itu, lelaki yang kini bergelar suaminya itu merupakan sahabat lamanya.

“Saya memang sudah berpisah dengan bekas suami. Namun, memilih untuk tidak menggembar-gemburkannya kepada umum. Saya anggap jodoh tak panjang antara kami. Dalam tempoh kembali solo, saya tidak menduga insan yang sudah lama dikenali atas kawan itu kini bergelar suami.

“Saya percaya jodoh baru ini juga merupakan ketentuan dan sebuah takdir yang sudah tertulis. Di saat sedikit demi sedikit tertutup hati, tapi siapa menduga, akhirnya Allah SWT menggerakkan hati untuk menerima kehadirannya dalam hidup kini,” katanya.

Kata Saida lagi, mereka menjalin hubungan selama lima bulan sebelum mendirikan rumah tangga dan suaminya yang bertugas sebagai pengurus kanan bahagian operasi di sebuah syarikat kewangan itu masih bujang sebelum berkahwin dengannya.

“Kehadirannya memberi cahaya dalam hidup saya. Dia menerima saya dan anak-anak seadanya. Apa yang membuatkan saya tertarik dengannya adalah sifat kedewasaan, kejujuran dan keikhlasan hatinya.

“Usianya sendiri juga sudah molek untuk berumah tangga. Dia sendiri memikul tanggungjawab menjaga lima orang adik perempuannya. Itu juga yang buat saya yakin dia boleh menjaga saya dengan baik,” katanya.

Saida mengesahkan perkahwinan kedua yang dibina pada 2016 itu hanya mampu bertahan empat tahun apabila berpisah sejak Mac lalu.

Terdahulu, Saida pernah mendirikan rumah tangga dengan suami pertama, Mohd Ghazali Yahya Zikri pada 14 Disember 1996, namun berpisah pada 7 Oktober 2011.

Hasil perkahwinan itu, mereka dikurniakan empat cahaya mata iaitu Siti Nurunnyssa, Anas, Khalid dan Siti Nurul Mashitah.


“Saya & Fizi Sudah Cuba Perbetulkan Hubungan Tapi…”

Rumah tangga pelakon Shakilla Khoriri dan penyampai radio, Fizi Ali yang dibina selama tiga tahun berakhir dengan perpisahan. Khabar duka itu dimaklumkan oleh Fizi menerusi Instagram miliknya siang tadi.

Akur jodohnya dengan Fizi hanya setakat ini sahaja, Shakilla berkata terlalu peribadi untuk mendedahkan punca perpisahan mereka.

“Ya, betul saya dan Fizi sudah berpisah. Mengenai hantaran dimuat naik Fizi menerusi Instagram (IG), itulah kenyataannya, kami memang sudah tiada apa-apa ikatan lagi.

“Saya tahu berita ini amat mengejutkan, bukan hanya orang luar yang tidak rapat dengan kami, malah, sanak saudara dan rakan-rakan juga terkejut,” katanya.

Menurut Shakilla, dia dan Fizi cuba untuk memperbaiki hubungan mereka dan mengakui sedih di atas apa yang berlaku, namun percaya dengan ketentuan Allah.

“Jujurnya, saya dan Fizi sudah cuba untuk memperbetulkan hubungan, tetapi, akhirnya mungkin perpisahan boleh membuka fikiran dan hati masing-masing untuk memandang lebih jauh.

“Jika ditanya apa perasaan, saya memang sangat sedih hingga tahap sudah tiada air mata untuk ditangisi. Sayang memang terlalu sayang pada ikatan kami tiga beranak, tetapi saya lebih percaya pada ketentuan Allah,” katanya.

Shakilla berkata apa yang berlaku pada rumah tangga mereka adalah pembelajaran besar buat dirinya dan bekas suami serta tidak mahu memanjangkan cerita tersebut.

“Saya akui, kami mungkin mempunyai kesalahan dan kekurangan diri. Jadi, apa yang berlaku adalah pembelajaran yang sangat besar, baik untuk saya mahupun Fizi. Saya percaya ia boleh membuatkan kami lebih matang dalam membuat keputusan pada masa akan datang.

“Faktor dan puncanya, saya minta maaf. Biarlah ia menjadi rahsia yang terpendam, saya tidak mahu mengeluarkan apa-apa kenyataan. Saya anggap perkara sudah berlaku dan tidak perlulah memanjangkan cerita mengenai kenapa kami mengambil keputusan untuk berpisah,” katanya.


Chef Wan Naik Hantu Pecat Orang Gaji Pemalas

Baru-baru ini menerusi satu perkongsian di Instagram, cef selebriti popular, Chef Wan berkongsikan mengenai sikap pembantu rumahnya yang tidak menjalankan tugas seperti diamanahkan.

Menerusi entri itu, Chef Wan memuat naik video keadaan balkoni rumahnya yang kotor sebaik sahaja pulang daripada bercuti di Turki.

“Gaji RM1800 tiga kali seminggu untuk bekerja empat jam sehari dan saya masih perlu uruskan hal ini? Jadi saya perlu buat sendiri?

“Saya rasa bersalah pecat pekerja, saya suka nak tolong mereka. Tetapi kenapa saya perlu lalui semua ini? Sedangkan ada banyak hal yang perlu saya risaukan atau orang gaji curi macam-macam,” katanya.

Sementara itu, dalam satu perkongsian sebelum ini Chef Wan berkata pembantu rumahnya itu telah bekerja selama 3 bulan dan diambil bekerja separuh masa bagi membantunya yang kehilangan kerja akibat pandemik.

Katanya lagi, pembantu rumahnya itu sering datang lewat dan terpaksa memecatnya serta merta selepas melihat rumahnya kotor dan berdebu serta tidak dibersihkan dengan sempurna.

“Balik dari Istanbul my part time Malaysian Maid dah kerja about 3 months tiga kali seminggu. Dia kerja untuk 4 jam sahaja. Saja nak tolong dia. Dia hilang kerja akibat Covid,” katanya.

Menurut Chef Wan lagi, beliau cuba untuk sentiasa positif tetapi sering bertemu dengan orang yang bersikap negatif.

Katanya lagi, ada yang datang kepadanya meminta belas kasihan dan pertolongan, namun apabila dibantu lain pula sikap mereka.


“Tolong Jangan Libatkan Saya! Semua Orang Berhak Untuk Membida”

Sejak semalam hangat diperkatakan apabila pembida aset milik Mohammad Sajjad Kamaruz Zaman bernama Mohammaf Syazwan Ahmad Fiesol gagal membuat pembayaran sebanyak RM132,000.

Susulan itu, netizen pantas membuat carian nama lelaki berkenaan dan mendapati profil media sosialnya tertulis kerjaya sebagai pembantu peribadi kepada jutawan kosmetik, Datuk Seri Aliff Syukri.

Menjelaskan mengenai isu tular itu, Aliff berkata sesiapa pun ada hak untuk membida meskipun individu tersebut merupakan pembantu peribadinya.

“Tolong jangan libatkan saya! Semua orang berhak untuk membida, saya tiada kena mengena dengan isu ini. Biarpun dia bekerja sebagai pembantu peribadi saya, namun itu haknya untuk membeli”

“Sekiranya dia (individu terbabit) ingin membeli, itu berada di luar bidang kuasa saya. Memang dia bekerja untuk saya, namun dia mempunyai hak untuk membuat pilihan membeli dan sebagainya,” katanya.

Kata Aliff lagi, kesemua barangan di rumah Sajat itu adalah brangan miliknya jadi mustahil untuk dia membelinya.

“Kebanyakan barang-barang di dalam rumah Sajat itu adalah barang saya, jadi untuk apa saya hendak membelinya. Jika diikutkan hiasan dalam rumah saya pun sudah cukup banyak.

“Mungkin ada yang mengaitkan saya kerana pada pagi semalam saya menitipkan kata-kata semangat buatnya. Takkan itu pun salah?. Kadangkala rakyat Malaysia gemar memperbesarkan perkara kecil,” katanya.


Michael Ang Jadi Penyanyi, Tak Kisah Suara Dikutuk Janji Dapat Duit

Bukan sahaja bergelar pelakon dan pengarah, Michael Ang kini menjadi penyanyi apabila bakal melancarkan lagu single.

Bagaimanapun, ada yang mengkritik tindakannya itu yang dikatakan gila glamour sedangkan sebelum ini pengarah itu sering mengutuk penyanyi lain.

BACA: Michael Ang Nasihat Beli Rumah Sebelum Usia 28, Tak Kisah Flat Je Pun

“Eeerrmm dulu ko kutuk kiri kanan orang sana tak leh nyanyi orang sini tak leh nyanyi ko pi tengok event ko kata suara tu ke laut la apa la end up now ko buat lagu…Eerrmmm Gils Glams!! Sorry.. same jer level ko!!,”kritikan rakan selebriti.

Tidak melatah dengan kritikan tersebut, Michael berkata dia tidak kisah dikutuk kerana apa yang penting baginya ianya berbayar.

Kata Michael lagi, dia tidak keluarkan duit untuk membuat lagu tersebut tetapi ada pihak yang mahu dia menyanyikan lagu berkenaan.

“Hmm kutuk la babe janji bukan aku keluar duit untuk buat lagu tapi orang yang nak I nyanyi. Janji dapay payment,” katanya.

Sementara itu, menerusi satu perkongsian di Instagram semalam, Michael dilihat sudah memuatnaik teaser single terbaharunya serta meminta pendapat orang ramai mengenai nyanyiannya.


Pembida Hilangkan Diri, Peguam Syak Ada Komplot

Semalam hangat diperkatakan apabila pembida aset milik Mohammad Sajjad Kamaruz Zaman bernama Mohammaf Syazwan Ahmad Fiesol gagal membuat pembayaran sebanyak RM132,000.

Memetik laporan mStar, peguam Nurul Hafidzah berkata difahamkan pembida tersebut didakwa mempunyai kaitan dengan rakan baik Sajat iaitu Datuk Seri Aliff Syukri. Katanya lagi, dapat dilihat foto Aliff pada profil aplikasi WhatsApp milik Mohammad Syazwan.

BACA: Pembida Harta Sajat Hilangkan Diri, Netizen Dakwa Rupanya PA Aliff Syukri?

Bagaimanapun, Hafidzah sekalu peguam OWA Resources Sdn Bhd berkata dia enggan membuat spekulasi tentang kaitan Aliff dalam lelongan berkenaan.

“Saya tak kenal dia (pembida) tapi profil WhatsApp memaparkan fotonya bergambar bersama Aliff Syukri dan ada kenalan saya memberitahu lelaki itu ada kaitan dengan ushawan itu.

“Tapi saya tak pasti jika lelaki itu disuruh oleh Aliff atau sebagainya, kami hanya membuat spekulasi tak pasti betul atau tidak,” katanya.

Dalam pada itu, Hafidzah berkata tindakan pombida berkenaan yang melarikan diri selepas berjaya dalam bidaan seolah melakukan satu penghinaan kepada mahkamah.

“Kes lari dari lelong ini saya tak pernah jumpa lagi… kita sedang melihat dari sudut undang-undang jika individu ini boleh diambil tindakan.

“Kita penat sebab dah kejar berapa tahun untuk mendapatkan pampasan ini, banyak perbincangan dengan pelbagai permohonan dan sekarang buat macam ni pula, memang pening kepala.

“Tapi kita tak tahulah tindakan ini berniat atau tidak, cuma kita terkilan sebab dah buat semuanya, sekarang ini terpaksa tunggu tarikh bidaan baharu pula,” katanya.


Geng! Boleh Jadi Jutawan Boost Stars Dengan Rebut 10 Juta Boost Stars!

Bila tiba jer hujung tahun, mesti korang semua rambang mata kan? Maklumlah ada banyak sale dan tawaran hebat.

Tak terkecuali, salah satu aplikasi e-wallet yang terkenal ni juga tak terlepas untuk buat sale kaw-kaw kali ni.

Serius korang kena baca sampai habis, sebabnya banyak gila tawaran hebat yang Boost nak bagi buat korang sampai boleh menang sebahagian daripada 10,000,000 Boost Stars!

Bagi korang yang suka shopping tapi nak berjimat ini masanya korang kena rebut betul-betul. Rugi besar kalau korang abaikan tawaran menarik dari Boost ni.

Zaman sekarang orang dah tak bawa duit kepok-kepok ke hulu ke hilir, cukup dengan menggunakan e-wallet Boost. Lagi senang dan lagi jimat tau.

Sepanjang Magical December ni, ada 10 Juta Boost Stars yang boleh dimenangi. Jangan tak tahu, korang boleh rebut peluang untuk memenangi 1 Juta atau 100 Ribu Boost Stars setiap minggu.

Korang hanya perlu melakukan transaksi mudah seperti tambah nilai ke Dompet Boost korang, menghantar wang kepada rakan atau membuat sebarang pembayaran melalui Boost.

Setiap transaksi yang korang buat memberikan 1 entry dan pemenang akan dipilih secara rawak setiap minggu.

Korang mesti tertanya-tanya kan, apa yang korang boleh buat dengan semua Boost Stars yang banyak daripada setiap transaksi atau bila MENANG BESAR kan?

Banyak benda geng! Dan, yang pasti korang tak kan rugi dan pasangan korang pun happy.

Gunakan Boost Stars untuk menyertai peraduan Pick & Win dan berpeluang memenangi Nissan Navara, iPhone 13 Pro Max dan banyak lagi hadiah lumayan!

Jangan tertekan untuk membeli hadiah kepada rakan dan keluarga! Boost telah menambah tab khas Christmas pada katalog BoostUP supaya korang boleh menebus hadiah yang menarik dengan Boost Stars.

Ha sebelum kami terlupa, sesuatu yang istimewa akan berlaku pada katalog BoostUP dari 15 hingga 17 Disember. Jadi nantikan halaman media sosial Boost!

Korang masih melakukan holiday shopping? Rilex! Kalau masih lakukan, korang bayar jer dengan Boost untuk menikmati pulangan tunai sehingga 10%!

Bukan tu jer, korang juga boleh bayar bil TNB di Boost untuk memperoleh LEBIH BANYAK Boost Stars!

Selain itu, Boost mempunyai tawaran istimewa untuk pelanggan prabayar Umobile. Tambah nilai dari 10 hingga 31 Disember 2021 dan nikmati 4x LEBIH Boost Stars!

Inginkan lebih banyak Boost Stars? Sekarang ni kan dah boleh bayar bil TNB. Setiap bulan bayar je guna Boost dan korang boleh dapat Boost Stars yang berganda-ganda depending on rank korang! Kalau korang pengguna Umobile pulak, korang boleh dapat ekstra lagi 4-kali ganda Boost Stars.

Tak cukup lagi? Top up jer Boost eWallet korang melalui Online Banking sepanjang bulan dan Boost akan MENGGANDAKAN Boost Stars yang korang terima bulan tu sebanyak 2-kali ganda!

Jadi, korang boleh dapat sehingga 12X Boost Stars tau! Yang bestnya bonus ni untuk pembayaran lain pun boleh, asalkan korang guna Online Banking sahaja untuk top up Boost eWallet sepanjang bulan.

Selain itu, korang boleh juga dapat ganjaran daripada kawan-kawan. Macam mana? Kali ni Boost memberi RM5 secara percuma bila korang berjaya mengajak lebih ramai geng untuk gunakan aplikasi Boost dan tambah nilai ke dompet Boost mereka. Rugi gila geng kalau tak ajak kawan-kawan dengan Refer & Earn.

Yang lebih gempak lagi, kempen Refer & Earn akan memberi pulangan tunai RM1,000 kepada 10 yang berjaya Refer kawan teramai setiap bulan. Fuh!

Nikmati semua ini dan banyak lagi! Korang hanya perlu lihat platform media sosial Boost untuk mendapatkan maklumat lanjut tentang semua tawaran hebat yang berlaku pada Magical December ini.

Geng baru jangan abaikan okey! Korang kena download aplikasi Boost sekarang untuk dapatkan semua ni dan guna kod Referral kawan korang tu..


Tiga Tahun Kahwin, Fizi Ali & Shakilla Khoriri Bercerai

Menerusi satu perkongsian di Instagram sebentar tadi, pengacara dan penyampai radio, Fizi Ali memaklumkan khabar duka dia dan isterinya, pelakon Shakilla Koriri sudah pun bercerai.

Menurut Fizi, meskipun mereka memilih untuk membawa haluan masing-masing serta hidup berasingan namun mereka tetap sepakat untuk membesarkan anak mereka, Ameena dengan penuh kasih sayang.

“Dengan berat hati, saya ingin mengumumkan bahawa saya dan Shakilla tidak lagi bersama dan akan membawa haluan masing-masing. Walaupun hidup berasingan, kami juga sudah bersepakat akan membesarkan Ameena dengan penuh kasih sayang.

“Kami janji Ameena tetap akan merasa kasih sayang sepenuhnya dari daddy dan umi. Kami harap semua pihak dapat menghormati keputusan ini. Anggaplah jodoh kami sampai di sini,” tulisnya

Dalam perkongsian itu juga, Fizi turut mengucapkan terima kasih di atas mereka yang mendoakan keluarga mereka sebelum ini.

“Terima kasih atas doa-doa kalian sebelum ini dan mohon doa untuk kami bertiga meneruskan perjalanan yang panjang ini dengan penuh redha.

“Insya Allah, semoga doa yang baik-baik ini akan kembali kepada kalian semua juga. Minta maaf dan terima kasih,” katanya.

fizi dan Shakilla mendirikan rumah tangga pada 18 Februari 2018 dan mereka dikurniakan seorang cahaya mata perempuan, Ameena Sofia kini berusia dua tahun.


Pernah 10 Hari Tak Mandi, Upiak Isil Akui Terpaksa Mandi Sebab Masuk GV

Nampaknya lagu Tak Tun Tuang nyanyian penyanyi Indonesia, Ipiak Isil sememangnya menggambarkan dirinya sebenarnya yang juga malas mandi.

Bagaimanapun, Upiak berkata tabiat buruknya itu berubah selepas memasuki program realiti Gegar Vaganza kerana tidak mahu orang orang sekeliling rasa tidak selesa dengan dirinya.

“Jujur saya kata semenjak masuk Gegar Vaganza ni saya rajin mandi sebab selalunya tiga hari sekali baru saya mandi.

“Kalau tak mandi nanti team make up pula bau yang kurang sedap. Nanti semasa nak bersiap atau makeup penatarias tanya kenapa rambut busuk?” katanya.

Dalam pada itu, Upiak mengakui pernah tidak mandi selama 10 hari berturut-turut tanpa rasa rimas. Katanya, kehidupannya terasa lebih bebas tanpa tekanan yang meminta dia untuk mandi.

“Saya pernah tak mandi selama 10 hari sebab kalau saya tak mandi saya merasa menemukan dunia yang bebas, tak ada tekanan dan tak ada yang suruh-suruh sebab kehidupan bahagia.

“Saya mandi ni tuntutan untuk persembahan kalau tak mandi macam mana nak buat persembahan…busuk,” katanya.


Sekolah Nak Buka, Mak Ayah Boleh Manfaatkan Bantuan Ini Untuk Anak

Kalau anda perasan semasa pengumuman bajet 2022 dari Kerajaan Menteri Kewangan, Datuk Seri Tengku Zafrul Tengku Abdul Aziz ada berkata sejumlah RM450 juta diperuntukkan yang dijangka memanfaatkan 3 juta murid-murid yang layak.

Kerajaan bersetuju untuk menyediakan Bantuan Awal Persekolahan sebanyak RM150 iaitu meningkat berbanding RM100 sebelum ini. Wah untung betul adik-adik kita nanti.

Mungkin ada dari anda yang merasakan jumlah yang diberi ini tidak banyak, tetapi percayalah dengan jumlah RM150 ini banyak benda yang anda boleh beli. Antaranya peralatan sekolah dan juga baju sekolah. Buat belanja harian untuk ke sekolah pun dah lepas tau.

Kalau anda nak tahu Bantuan Awal Persekolahan (BAP) dah mula diperkenalkan pada tahun 2012 lagi. Tujuannya untuk meringankan beban perbelanjaan persekolahan anak-anak yang ditanggung oleh ibu bapa atau penjaga terutamanya pada awal tahun. Bantuan ini turut diberikan kepada murid-murid Tahun 1 hingga Tingkatan 5 atau yang setaraf dengannya.

Kerajaan faham dengan keadaan negara yang sedang menuju ke fasa pemulihan ini, sudah tentu bantuan ini sangat membantu semua lapisan rakyat khususnya untuk golongan berpendapatan rendah.

Tak lama lagi kan kita dah nak masuk ke 2022, jadi mak ayah dah boleh manfaatkan bantuan sebanyak RM150 ini nanti untuk melakukan persediaan sekolah anak-anak. Amacam?

Jadi kepada mak ayah, anda boleh tengok apa senarai kriteria serta syarat-syarat kelayakan anak-anak anda untuk BAP 2022 seperti yang digariskan oleh Kementerian Pendidikan Malaysia (KPM) nanti. Rajin-rajinkan membaca okay!

Untuk makluman mak ayah, bantuan ini akan disalurkan oleh KPM secara berperingkat terus ke akaun Kumpulan Wang Kerajaan (KWK) sekolah, atau akaun khas Pejabat Pendidikan Daerah (PPD) bagi sekolah yang tidak mempunyai akaun KWK.

Mudah sangat, tak payah nak isi borang ke ape sebabnya tiada borang permohonan yang perlu diisi pun.

Untuk maklumat lanjut tentang Bantuan Awal Persekolahan (BAP) ini, sila rujuk laman web rasmi Kementerian Pendidikan Malaysia (KPM).

Sebagai kesimpulannya mak ayah tak perlu lagi risau tentang persediaan pembukaan sekolah tahun hadapan nanti. Kerajaan ada untuk meringankan beban anda!


Zain & Aaisyah Positif Covid-19, Che Ta Tunda Cuti Anniversary Di Pulau Mewah

Sambutan ulang tahun perkahwinan pasangan selebriti popular, Rozita Che Wan terganggu apabila suami, Zain Saidin serta anaknya disahkan positif COVID-19, bulan lalu.

Rozita atau lebih mesra disapa Che Ta berkata disebabkan situasi tidak dijangka itu dia terpaksa menunda perancangan bercuti ke sebuah pulau persendirian di Langkawi.

“Saya dan Zain merancang bercuti ke pulau berkenaan selama seminggu. Sepatutnya, kami pulang sehari sebelum ulang perkahwinan kelapan pada 11 Disember lalu.

“Apa nak buat, kami tidak mampu menghalang semua ini. Zain sepatutnya menjalani penggambaran sebuah drama, bulan lalu juga terpaksa menolak tawaran,” katanya.

Dalam pada itu, Che Ta berkata suami dan Aaisyah kini sudah pulih sepenuhnya selepas hanya mengalami gejala demam sahaja.

Sementara itu, baru-baru ini pasangan itu meraikan ulang tahun perkahwinan di lokasi eksklusif di ibu kota dan tetap bersanding semula seperti yang sering dilakukan sejak dua tahun lalu.

“Pejam celik, sudah lapan tahun kami mendirikan rumah tangga. Tempoh itu bukan sesuatu yang mudah dilalui. Biasalah, ada gaduh manja dan rajuk, tetapi tidak lama.

“Pandemik ini juga menguji, tetapi saya dan suami mengharunginya sebaik mungkin. Ada juga saya terguris hati dan sentap dengan suami, namun, dia datang buat kejutan membawa jambangan bunga ketika saya menjalani penggambaran di Kedah. Pada fasa sekarang memang kena kuat bertahan dan banyak bertolak ansur,” katanya.

Che Ta dan Zain mendirikan rumah tangga pada 11 Disember 2013 dan dikurniakan seorang cahaya mata perempuan, Aaisyah kini berusia tujuh tahun.


Shiha Zikir Sedih Diperlekeh Rakan Artis, Anggap Tak Layak Berada Dalam Industri

Penyanyi Shiha Zikir mendedahkan ada rakan artis yang kurang senang dengan pencapaiannya dalam industri seni sehingga memandang rendah bakatnya.

Menurut Shiha, dia dihubungi individu tersebut namun hanya bercakap benda negatif mengenai dirinya. Malah, individu tersebut mengatakan dia seolah tidak layak berada dalam industri.

“Ramai orang perlekehkan apa yang saya buat dalam industri. Malah, ada rakan industri yang sanggup hubungi saya dan tiba-tiba nak marah. Dia cakap ‘kau balik rumah cermin muka sendiri! Kau layak ke?’

“Sepanjang 20 minit dalam talian dia cakap semua benda negatif yang merendah-rendahkan saya. Orang itu seseorang yang saya tak sangka akan cakap begitu dan persoalkan apa saya buat dalam industri,” katanya.

Dalam pada itu, Shiha turut mendedahkan selepas kejadian itu dia kerap mengalami serangan panik di rumah kerana terlalu memikirkan perkara tersebut.

“Bila dapt call daripada kawan, sudah tentu saya gembira tapi bila dia cakap macam tu, memang membuatkan saya sedih dan rasa down sangat. Masa dia call tu, saya dalam kereta. Lepas habis menangis, barulah saya masuk rumah jumpa ibu.

“Duduk bilik pasang aircond, tapi tetap berpeluh. Sakit sangat, sebab tu saya faham perasaan orang yang kena serangan panik ni,” katanya.


Rita Rudaini Syukur Dapat Solat Jemaah Subuh Di Masjid

Sejak beberapa bulan lalu ada sahaja kontroversi melibatkan Rita Rudaini lebih-lebih lagi mengenai pendapat peribadi tentang vaksin.

Baru-baru ini, menerusi satu perkongsian di Insta Story, Rita meluahkan rasa syukur apabila dapat menunaikan solat Subuh secara berjemaah di masjid.

Bagaimanapun, menerusi entri itu Rita meluahkan rasa sedikit janggal kerana setiap jemaah perlu menjaga jarak satu meter antara satu sama lain.

“Pagi ni saya dapat solat Subuh jemaah di masjid. Alhamdulillah, tapi rasa lain bila kena solat jarak. Memang rasa lain,” katanya.

Sementara itu, menerusi tinjauan di sebuah forum hiburan, ada yang mempersoalkan adakah pelakon itu sudah mengambil vaksin.

“Dida dah vaksin ke? Sebab dia update dia solat kat masjid tadi. Ke ada perubahan SOP sesape je dah boleh masuk,” tulis seorang netizen

Malah, ada yang mengatakan sesetengah masjid membenarkan solat tanpa perlu mendapatkan suntikan vaksin. Dalam pada itu, ada yang mendakwa Rita telah pun mendapatkan suntikan vaksin.

“Dia kan dah vaksin sis, tapi tak mengaku. Lepas tu acah anti vaksin,” dakwa seorang lagi netizen.

Terdahulu, Rita mendakwa dirinya insan terpilih kerana Tuhan membuka matanya untuk menolak pengambilan vaksin. Sebelum ini, Rita berkata dia bukan seorang anti vaskin namun lebih selesa digelar prosafe.


Psst…Ini Gaya Hidup Selepas Cabaran Pandemik, Selesa & Fleksibel!

Ehem! Tengah fikir nak beli barang yang sesuai di rumah atau ofis ke tu? Kami pasti selepas pasca pandemik ini, banyak ofis dibuka dan mula beroperasi semula kan? Tak kurang juga yang sambung bekerja di rumah. Lebih selamat dan selesa katakan! Hehe.

Bila kita ni dah mula hidup bersama pandemik COVID-19 ini, persekitaran bekerja pun tak macam dulu dah. Banyak SOP yang kita kena patuhi. Berubah sikit lah dari dulu, betul tak?

Kalau sebelum ini bekerja dari rumah tu dianggap masih “tidak biasa” di antara kita tapi tengoklah sekarang, sejak kerajaan melaksanakan Perintah Kawalan Pergerakan (PKP) dan PKP Bersyarat (PKPB), kita “dipaksa” bekerja dari rumah. Hinggakan kita dah boleh terima dan adapt pun budaya bekerja dari rumah ini.

Bukan itu jer, kita pun kena tahu juga lah barang apa yang sesuai untuk diletakkan di rumah dan juga ofis tu. Ye lah nak sesuaikan diri dengan gaya hidup pasca pandemik sekarang ini kan. Since dah lepas PKP, sekarang dah boleh buat renovation atau pindah rumah baru, so boleh beli perabot atau barangan elektronik baharu.

Apa yang kami kagumi sangat, SHARP ada mengambil inisiatif untuk hasilkan barangan elektronik berjenama milik mereka yang sesuai untuk gaya hidup ketika pasca pandemik sekarang ini. Fuh, pantas betul bertindak!

Mana tak nya, peralihan gaya hidup kita sekarang ini dah berbeza. Kalau sebelum COVID-19, lebih ramai suka keluar rumah tetapi sekarang ini, ramai yang suka duduk rumah lagi. Possible juga untuk anda mempunyai produk elektronik rumah yang lebih baik supaya tinggal di rumah dengan selesa.

Kena pula hujung-hujung tahun ni, faham-faham jelah uols, banyak sales kaw-kaw yang ada! Alah, anda pun mesti dah dapat ‘hidu’ kan? Hehe…

Ketika COVID-19 melanda global, tak dapat dinafikan perniagaan dan ekonomi terjejas. Dan disebabkan ini, Sharp menawarkan siri produk baharu mampu milik dengan diskaun istimewa/PWP untuk meringankan beban pembelian anda. Dengan Promo Akhir Tahun ini, semua orang boleh memiliki produk rumah elektronik.

Serius kami cakap, sempena Mega Sales SHARP kali ini juga, produk baharu ini boleh membantu anda menyesuaikan diri dengan gaya hidup pasca pandemik selain menawarkan pengalaman yang lebih baik dan praktikal kepada anda dalam meningkatkan kualiti hidup ketika ini.

Apa yang paling menarik, gabungan teknologi inovatif dalam produk Sharp ini juga membuatkan anda lebih selesa dan fokus dalam membuat kerja. Kualiti produktiviti kerja mencanak naik lah. Ye dak?

Paling awesome, sekarang ini ada diskaun sehingga 70% untuk beberapa produk elektrik Sharp sekiranya anda melakukan belian atas belian (PWP). Macam yang kami beritahu di atas tadi tu lah. Kalau nak tahu lebih lanjut baca sampai habis artikel ini. Nanti kami bongkarkan!

Sebelum tu, jom kita tengok dulu produk ‘panas’ yang anda mesti miliki ini! Usha di bawah:

1. TV Aquos The Scenes 4K, yang menyokong semua peranti permainan yang mempunyai ciri serasi dengan Android 11.

TV ini juga dilengkapi dengan teknologi Deep Chroma Display Pro terbaru Sharp untuk pengalaman visual yang benar-benar nyata apabila anda menonton kandungan penstriman video berkualiti tinggi nanti.

Sementara itu, produk visual audio utama Sharp yang dikeluarkan baru-baru ini – Aquos The Scenes 8K TV turut menampilkan pemproses Definisi Ultra-Tinggi 8K dan HDR yang dipertingkatkan untuk imej nampak lebih realistik!

Amacam gais? Padu kan. Ada lagi…untuk barang dapur pula, anda boleh tengok di bawah.

2. Sharp Mega Freezer Pelican  ini memaksimumkan kapasiti penyimpanan sambil memastikan makanan anda lebih segar dan tahan lebih lama.

Bukan itu jer, ia juga dapat mengelakkan pencemaran dengan Teknologi Plasmacluster Ion (PCI) selain dapat menjimatkan tenaga sebabnya ada J-Tech Inverted.

3. Sharp Microwave yang cantik bergaya ini serta dilengkapi dengan seramik dan bahagian dalam yang luas ini sangat fleksibel dan memudahkan kerja anda untuk membersih.

SHARP Malaysia juga telah memperkenalkan mesin basuh muka hadapan yang canggih ini.

4. Sharp Pro-Flex yang memanfaatkan Teknologi PCI untuk menghapuskan bakteria, dan alergen dengan berkesan untuk semua fabrik.

Selain itu, mod Cuci Udara Kering yang unik membolehkan cucian kering cepat untuk membunuh kuman atau virus serta dapat menghilangkan bau. Siap menang Anugerah Reka Bentuk IF 2021 lagi tau. Ia juga merupakan mesin basuh PCI pertama yang dilancarkan oleh jenama itu di Asia Tenggara. Power betul!

Satu lagi item penting yang mesti ada di semua rumah adalah

5. Pembersih Udara Sharp Plasmacluster untuk memberikan persekitaran yang lebih bersih, dan sihat.

Malah, Teknologi PCI telah menunjukkan keberkesanannya dalam mengurangkan bawaan udara sebanyak 91.3% virus coronavirus dan mengurangkan coronavirus novel (termasuk varian) yang melekat pada permukaan sebanyak 99.4%.

6. Sharp Air Cond dan Plasmacluster Ion Generator mudah alih baharu yang dipertingkatkan, serta menawarkan ketumpatan ion tinggi sehingga 90,000 ion untuk memastikan udara yang dihirup bersih dan selamat!

Okay tak produk ‘panas’ dari SHARP yang kami listkan di atas tu tadi? Power kan. Kena sangat dengan keadaan sekarang ini. Jadi, khas untuk anda yang setia membaca sampai habis artikel ini, kami ada berita baik yang nak disampaikan.

Anda boleh dapat diskaun untuk produk terpilih PWP melebihi 70% tau. Dan apabila anda daftar sebagai ahli Cocoro Life, anda boleh dan tebus rebat tunai segera RM36 untuk pembelian secara luar talian (offline). Wow!

1. Scan QR Code yang diberi untuk muat turun aplikasi CocoroLife
2. Daftar sebagai Membership
3. Klik redemption banner dan dapatkan kod rebat tunai segera
4. Tunjukkan kepada pengedar sah untuk menebus (Belian secara offline sahaja)

Untuk info lanjut anda boleh ke Facebook DI SINI dan Instagram DI SINI.


“Saya Sedar Siapa Diri Saya, Jauh Beza Ibarat Langit Dengan Bumi” – Iqbal

Semalam hangat diperkatakan apabila penyanyi terkenal Indonesia, Datuk Seri Rossa mengatakan dia tidak mengenali usahawan sensasi Ahmad Iqbal Zulkifli dan hanya bertemu sekali sahaja.

Kata Rossa lagi, dia mengakui memang ada bertemu seseorang dari Malaysia yang minta bergambar dengannya namun menganggap peminat mahu bergambar sahaja.

Sementara itu, Iqbal mengakui apa yang dikatakan oleh Rossa itu adalah benar. Iqbal bagaimanapun bersyukur kerana penyanyi itu ingat akan dirinya.

“Benar apa yang saya katakan, saya masih mahu mengenali. Mengenali tidak semestinya mahu berkahwin. Berkawan mungkin, atau kerjasama apa yang boleh.

“Alhamdulillah, sekurang-kurangnya Dato Seri Rossa ingat saya menegur beliau kerana khanya saya seorang dari Malaysia ketika itu. Jangan risau, saya tahu untuk jaga privasi dan kehormatan seseorang,” katanya.

Sementara itu dalam perkongsian lain, Iqbal berkata dia sedar siapa dirinya serta menyifatkan dia dan Rossa seperti langit dan bumi.

“Saya sedar diri saya siapa. Jauh beza ibarat langit dengan bumi. Juga tahu batas pergaulan. Saya menghormati Dato Sri Rossa. Hanya mohon doakan yang baik-baik sahaja,” katanya.


Order Harini, Dapat Harini! Inilah Apps Selaju Roket Tu

Siapa yang macam kami, bila beli barang online tu, rasa tak sabar nak dapat barang. Maklum lah tak sabar nak melaram sebenarnya. Kalau korang macam kami yang tak sabar-sabar nak dapat barang online tu korang kena baca ni sampai habis.

Siapa jer yang tak nak beli barang hari ni dapat pun hari yang sama kan. Bila kita membeli tu sudah semestinya kita nak gunakan? Kali ni kami nak share dengan korang satu aplikasi yang akan buat korang jatuh cinta.

Kalau korang nak tahu, Fastentix ni adalah aplikasi yang menggabungkan marketplace dan logistik. Aplikasi ini dibangunkan sebagai satu ekosistem penjualan dan pembelian.

Aplikasi Fastentix ni diasakan oleh Puan Ernayanee Nur Binti Julaimi, founder kepada produk wangian De’Xandra yang akan dilancarkan secara rasmi pada bulan Mac 2022.

Dengan aplikasi Fastentix ni korang dah tak perlu tunggu barang online korang berhari-hari, sebabnya barang tersebut akan dapat hari yang sama.

Yang buat kami love sangat dengan aplikasi ni bukan apa, semua barang dalam Fastentix adalah barangan original. Jadi tiada masalah barang tiruan bila sampai di tangan nanti.

Jangan terkejut, aplikasi yang dibangunkan 100% oleh anak tempatan Malaysia ini menjadi solusi kepada masalah yang dihadapi oleh para usahawan.

Di Fastentix, para usahawan dan reseller-reseller lain dapat berniaga dengan lebih harmoni, tanpa berlakunya perang harga.

Selain dari korang boleh membeli di Fastentix ni, korang juga boleh jer jual barang korang dalam aplikasi ni. Tak kisahlah sama ada kecil atau besar untuk menjadi FastMerchant di Festantix ni.

Secara tidak langsung Fastentix dapat membuka peluang pekerjaan kepada rakyat Malaysia untuk berniaga. Sekaligus dapat menjana eknonomi negara.

Kini, korang tidak perlu risau tentang penghantaran produk yang lambat. Aplikasi ini memudahkan korang untuk membeli produk yang asli dan dapat produk pada hari yang sama. Melalui reseller  produk yang berhampiran dengan korang.


Pembida Harta Sajat Hilangkan Diri, Netizen Dakwa Rupanya PA Aliff Syukri?

Umum mengetahui, aset milik usahawan kosmetik, Sajat atau nama sebenarnya Muhammad Sajjad Kamaruz Zaman dilelong pagi tadi dari rumah yang beralamat di Kota Damansara.

Antara barang yang disita untuk lelongan ialah barangan dapur, barangan di ruang tamu dan set bilik tidur di tingkat atas banglo dua tingkat berkenaan.

Difahamkan dalam acara pagi tadi seorang lelaki berjaya membida barangan lelongan milik usahawan itu pada harga RM132,000. Bagaimanapun, beberapa jam selepas tamat acara bidaan, lelaki yang membuat bidaan tersebut menghilangkan diri.

Memetik laporan mStar, peguam Nurul Hafidzah berkata lelaki bernama Mohammad Syazwan Ahmad Fiesol itu tidak munculkandiri selepas memberi alasan keluar untuk membuat bank draf selepas sesi bidaan tamat.

“Pembida itu kata wang tunai dia dirumah, jadi kami kata bagi sahaja bank draf dahulu tapi sampai sekarang dia tak muncul.

“Padahal bank draf kejap saja, kita syak pembida ini orang rapat kepada seorang lagi usahawan terkenal. Jadi bidaan gagal dan sesi lelongan akan dibuka semula minggu depan,” katanya.

Sementara itu, tular di Facebook seorang netizen bernama KJ Nilam berkongsikan semula laporan mStar serta membuat spekulasi identiti pembida itu disyaki kenalan kepada seorang lagi usahawan itu.

Menerusi perkongsiannya, dia meminta netizen untuk membuat carian nama Syazwan Fiesol dan lihat siapakah individu tersebut.

Diruangan komen, rata-rata netizen mendakwa lelaki terbabit adalah PA kepada usahawan kosmetik Datuk Aliff Syukri. Malah, ada yang berkongsikan akaun Facebook didakwa milik Mohammad Syazwan.

Terdahulu, peguam Nurul Hafidza menjangkakan lelaki itu dihantar oleh individu lain yang berniat menangguhkan lelongan. Malah,  lelaki berkenaan juga tidak menandatangani apa-apa kontrak yang sepatutnya.


Elizabeth Tan Jadi Tempat Berkumpul Lelaki Melayu Miang

Baru-baru ini, perkongsian video di aplikasi TikTok oleh penyanyi dan pelakon Elizabeth Tan atau Lizzy menjadi perhatian ramai.

Menerusi video tersebut, Lizzy berkongsikan aktiviti hariannya menunjukkan perbezaan baju yang digayakan ketika berada di rumah dan sewaktu bercuti.

Bagaimanapun, ada yang lebh menjadi perhatian apabila video itu memaparkan Lizzy seolah tidak memakai coli sehingga menampakkan bentuk ‘benjolan’ sekaligus membuatkan lelaki mata keranjang tidak keruan.

Malah, video tersebut turut menjadi tempat perkumpulan golongan lelaki miang terutama berbangsa Melayu.

Dalam pada itu, ada segelintir netizen meninggalkan komen malu melihat komen daripada leaki ‘miang’ pada video tersebut.

Terdahulu, Lizzy mengejutkan ramai apabila mengaku telah berkahwin dengan seorang lelaki berbangsa Cina yang juga ahli perniagaan bernama Siew Jim pada Mac 2021.


Amerul Affendi Mahu Fokus Bidang Pertanian, Lakonan Bukan Kerjaya Utama

Pelakon Amerul Affendi kini memilih untuk memberi fokus terhadap bidang pertanian dan penternakan di kampun serta tidak lagi menjadikan lakonan sebagai kerjaya utamanya.

Amerul berkata dia membuat keputusan itu selepas melihat industri lakonan seakan tidak memihak padanya apatah lagi sekarang ini lebih mementingkan populariti di media sosial.

“Isu melibatkan followers ni, mula saya suarakan pada dua tahun lepas. Sejujurnya memang agak terasa Apa guna saya belajar di Akademi Seni Kebangsaan (ASK) dahulu selama tiga tahun, berhabis masa dan duit tetapi bila nak keluar bekerja yang dinilai adalah jumlah followers,” katanya.

Menjadikan lakonan sebagai hobi, Amerul berkata dia tidak lagi bergantung harap pada kerjaya lakonan untuk menjana pendapatan.

Dalam pada itu, Amerul turut menyifatkan egelintir penggiat seni di negara ini dilihat seperti masih lagi tidak belajar daripada kesilapan lalu terutamanya dalam soal royalti dan kelompangan kontrak.

“Masa PKP lalu, ramai pemain industri yang mula sedar cara kerja kita sebelum ini tak berapa betul. Stesen TV kerap ulang tayang karya-karya kita tapi kita tak dapat apa pun,” katanya.


Sajat Tak Kisah Aset Dilelong, Tak Meratap Sedih Pun

Umum mengetahui, aset milik usahawan kosmetik, Sajat atau nama sebenarnya Muhammad Sajjad Kamaruz Zaman di Kota Damansara dilelong hari ini.

Menerusi satu sesi Live pagi tadi, Sajat berkata dia tidak kisah asetnya akan dilelong kerana apa yang penting dia kini mahu meneruskan kehidupan barunya di Australia

“Saya tak ada di sana, saya tak hadir ketika perbicaraan dan saya dianggap kalah. Saya akui hal itu. Sebagai manusia pokok pangkalnya apa yang kita ada kita akan tinggalkan nanti.

“Syukur saya dapat melihat semua ini ketika saya masih hidup cuma saya tidak menetap di sana. Bagi saya, saya dah mati di Malaysia. Tak perlu fikirkan apa yang berlak di sana,” katanya.

Kata Sajat lagi, dia tidak bersedih dengan keputusan tersebut. Ujarnya lagi, apa yang membuatkan dia menangis apabila rindukan kedua anak angkatnya.

“Nak lelong, lelonglah. Saya tak hairan pun. Apa kita ada nanti pun kita akan tinggalkan. Saya bersyukur apa yang berlaku.

“Tak payah nak sedih-sedih benda dah jadi dah. Kami tak teriak pun, ampa pula yang lebih-lebih nak teriak bagai. Bukan duit ampa, duit kami yang kena lelong tu.

“Kami teriak sebab kami rindu suasana Malaysia dan rindu anak-anak. Saya tak perlu bersedih. Saya dah jadi penduduk tetap di sini, kenapa nak sedih eh?” katanya.


Sambut Hari Jadi Di Set Penggambaran, Jasmin Hamid Bahagiakan Suami Walaupun Sibuk

Selamat bergelar isteri kepada pembantu peribadinya, Nazmir Abd Rahim pada November lalu, pelakon Jasmin Hamid dilihat bahagia melayari alam rumah tangga.

Menerusi satu perkongsian terbaru, Jasmin ada membuat sambutan kecil-kecilan sempena hari kelahiran suami tercinta di sebuah lokasi penggambaran.

Meluahkan rasa syukur kerana Allah masih mengurniakan pasangan buat dirinya, Jasmi tetap membahagiakan suami meskipun sedang sibuk bekerja.

Perkongsian Jasmin itu mendapat pelbagai reaksi daripada rakan artis dan peminat yang tidak melepaskan peluang mengucapkan selamat hari lahir serta mendoakan rumah tangga pasangan itu bahagia hingga ke syurga.

Jasmin selamat melangsungkan pernikahan dengan Nazmir Abd Rahim yang juga pembantu peribadinya, 35 tahun pada 19 November lalu.


Elisya Sandha Buat Kejutan, Risau Tapi Tetap Hadiahkan Motor Idaman Suami

Hampir empat bulan mendirikan rumah tangga, pelakon Elisya Sandha dan suami Uzair Haqimy kini sedang melayari bahtera alam perkahwinan.

Malah, Elisya juga sangat beruntung kerana mempunyai keluarga mertua yang sangat baik ditambah dengan ibu mentua, Sheila Rusly yang sporting dan pandai masak.

Baru-baru ini, Elisya membuat kejutan untuk suami tercinta dengan menghadiahkan motosikal Caferace yang telah lama menjadi idaman Uzair.

Menerusi satu perkongsian, Elisya berkata meskipun sebenarnya dia risau suaminya menaiki motor namun tetap memberi hadiah tersebut demi kebahagiaan suami.

Sementara itu, menerusi satu entri Uzair meluahkan rasa syukur dan bertuah kerana dia sememangnya mahu membeli motor tersebut namun isterinya terlebih dahulu menghadiahkannya.

“Terima kasih pada isteri saya. Memang ada hajat nak tukar main Caferacer. My wife tanpa melengahkan masa terus cari satu for me. Alhamdulillah syukur! Thank you to mama and papa also helping out!,” tulisnya.

Elisya selamat bernikah dengan anak pengarah terkenal, Sheila Rusly iaitu Uzair Haqimy pada 25 Ogos lalu di Pejabat Agama Islam Daerah Gombak.


PU Riz Tegur Neelofa Goyang-Goyang Kepala Bila Dengar Muzik

Jika anda mengikuti Neelofa, pasti sedia maklum selebriti popular itu akan membuat sesi tazkirah setiap minggu bersama suaminya pendakwah bebas, PU Riz secara Live di Instagram.

Selain berinteraksi dengan peminat, perkongsian mereka itu juga diharap dapat memberi manfaat kepada masyarakat bersama.

BACA: Belum Lahir Dah Dapat Dior, Neelofa Terima Hadiah Daripada Anak YDPA

Baru-baru ini ketika sesi Live, ada adegan yang menarik perhatian netizen apabila Neelofa dilihat terikut goyang kepala sebaik sahaja mendengar muzik yang dipasang.

Melihatkan reaksi isterinya itu, PU Riz cepat-cepat menegur dengan nada berseloroh. Malah, PU Riz turut meniru semula gaya goyang kepala isterinya itu.

Video yang dikongsikan oleh @lofa.world itu mendapat pelbagai reaksi daripada netizen yang terhibur dengan gelagat pasangan suami isteri itu.

Malah, ramai yang memuji PU Riz memberi teguran kepada isteri dengan penuh berhemah dan baik serta secara lemah-lembut.


Aset Sajjad Dilelong Esok, Orang Ramai Boleh Datang Beli

Nampaknya nama usahawan kontroversi Sajat menjadi bualan ramai. Selepas dua minggu disita, aset milik Muhammad Sajjad Kamaruz Zaman bakal dilelong esok.

Proses lelongan awam itu akan bermula pada jam 10.30 pagi, 14 Disember 2021 di premis beralamat No 2, Jalan Polo 10/3, Kota Damansara, Petaling Jaya, Selangor.

Lelongan itu dibuat bagi menuntut pampasan RM200,000 yang gagal dibayar kepada Nurwati Hussin dan Mohamed Syakir Hussin daripada OWA Resources Sdn. Bhd sekalu bekas stokis utama peniagaan bengkung dan girdle milik Sajat.

“Pihak defendan tidak membuat pembayaran selepas writ penyitaan dan penjualan ditampal di premis Muhammad Sajjad pada 14 Disember lalu.

“Maka, mahkamah meluluskan permohonan plaintif agar semua barang yang disita supaya dilelong esok,” katanya.

Menurut peguam yang mewakili OWA Resources, Nurul Hafidzah Hassan dan Zeti Zukifili, orang ramai yang ingin membeli senarai barang-barang yang akan dilelong boleh datang ke lokasi diberikan di atas esok.


“Pentas GV Terlampau Dahsyat, Saya Hanya Seorang Artis Rakaman”

Perjalanan penyanyi Datuk Fazley Yaakob di Gegar Vaganza musim kelapan berakhir semalam apabila menjadi peserta kedua tersingkir malam tadi di minggu keempat.

Menerusi temubual bersama F8Buzz, Fazley mengakui lega apabila tersingkir kerana baginya pentas GV sangat berat untuk dirinya. Bagaimanapun, Fazley berkata dia berasa puas kerana sudah memberikan persembahan terbaik di minggu terakhir.

“Saya rasa lega sebab pentas GV ni sangat berat untuk saya. Saya puas sebab dah bagi persembahan yang lebih baik daripada minggu lalu. Saya tahu pentas GV bukan pentas saya.

“Bila saya masuk GV, tengok latar belakang peserta lain, mereka itu terlampau tinggi berbanding dengan apa yang saya tampilkan. Walaupun saya buat lebih baik, deorang jauh lebih baik setiap minggu,” katanya.

Kata Fazley lagi, dia menyedari tempatnya hanya di studio rakaman dan bukan penyanyi pentas. Menurutnya lagi, dia tetap akan menghasilkan lagu serta showcase untuk peminat.

“Tempat saya adalah studio rakaman. Saya penyanyi rakaman, bukan penyanyi pentas. Kalau di studio kita boleh nyanyi, kalau silap kita perbaiki.

“Saya tetap akan hasilkan lagu, single atau mini album. Saya tetap akan buat showcase, InsyaAllah, ramai minta saya buat showcase di bistro sambil masak. Tetapi pentas dunia nyanyian, ini yang pertama dan terakhir. Saya buat untuk anak saya. Pentas GV terlampau dasyat untuk saya,” katanya.


Isteri Ikmal Amry Mengidam Nasi Goreng Hotel Langkawi

Menerusi satu perkongsian di Instagram, pelakon Ikmal Amry berkata dia berjaya merealisasikan hajat isterinya, Najla Shamsul yang kini sedang hamil anak pertama mereka.

Menurut Ikmal, isterinya yang kini sarat hamil tujuh bulan mengidam mahu menikmati Nasi Goreng di sebuah hotel terkemuka di Langkawi.

“Dalam banyak-banyak makanan yang dia mengidam, ni paling susah nak dapatkan. Kenapa susah? Dia nak Nasi Goreng St Regis, Langkawi. Kitaorang makan Nasi Goreng ni time honeymoon.

“Tapi semua yang dia teringin nak makan Alhamdulillah Am tunaikan kecuali Nasi Goreng Ni Je Am hold dulu. Ye lah Langkawi weh!,” tulisnya.

Dalam pada itu, Ikmal meluahkan rasa syukur apabila hajat tersebut dapat ditunaikan apabila dia mendapat tawaran berlakon filem di Langkawi selepas dua minggu isterinya mengidam ingin makan nasi goreng tersebut.

“Tapi Allah sebaik perancang. Lepas dua mnggu dia teringin nak makan tu. Am dapat satu offer filem shoot di Langkawi. Allahuakbar.

“Ni rezeki awak sayang, Allah susun cantik je. Am dapat shooting di Langkawi supaya boleh bawak you makan di St Regis Langkawi,” tulisnya.

Terdahulu, Ikmal dan isterinya mendirikan rumah tangga pada 19 Disember tahun lalu.


Malu-Malu Menari, Netizen Teruja Nampak Baby Bump Intan Ladyana

Baru-baru ini, perkongsian video pelakon Dazrin Kamaruddin menjadi perhatian ramai apabila kelihatan pasangan suami isteri Harris Alif dan Intan Ladyana dilihat sedang menari tarian joget tradisional.

Intan dilihat malu-malu ketika menari, namun apa yang lebih menjadi perhatian ramai apabila kelihatan baby bump pada bahagian perut pelakon itu.

BACA: Jurumekap Kongsi Video Intan Ladyana, Netizen Teruja Nampak Baby Bump

Difahamkan video itu dirakam ketika pasangan selebriti itu berkunjung ke kedai menjual karpet milik Dazrin di Shah Alam, Selangor.

Perkongsian video itu mendapat pelbagai reaksi daripada netizen dimana rata-rata peminat teruja melihat baby bump Intan.

Umum mengetahui, sehingga kini masih tiada pengesahan mahupun pengumuman daripada Intan mengenai dakwaan netizen bahawa pelakon itu kini berbadan dua.

Terdahulu, Intan mendirikan rumah tangga dengan pelakon Harris Alif pada 4 Februari 2021. Kisah pasangan itu menjadi bualan kerana perbezaan usia 17 tahun.


Linda Rafar Berniqab Kerana Mahu Elak Penyakit Ain

Penampilan terbaru pelakon dan penyanyi, Linda Rafar menjadi perhatian apabila tampil berniqab. Mengakui selesa menutup sebahagian wajahnya, namun Linda tidak pernah mengisytiharkan dirinya berniqab sepenuhnya.

Kata Linda lagi, dia sedar ramai netizen melabelkan dirinya penunggang agama kerana tampil berniqab dan pada masa sama menjalankan perniagaan hijab menerusi jenama LR Hijab.

Bagaimanapun, dia enggan peduli dengan mulut netizen kerana baginya yang penting niatnya untuk mencari rezeki yang halal.

“Ustaz kata kepada saya, jual tudung dapat pahala dan jual niqab lagilah berganda pahala itu. Niat saya memang sudah tentu nak cari rezeki yang halal. Kalau orang label saya penunggang agama, itu mulut mereka dan saya tak boleh kawal.

“Buka tudung atau tidak memelihara aurat itu yang berdosa. Keputusan mana-mana wanita untuk tidak lagi berniqab atau sebaliknya tidak menjadi satu kesalahan atau dosa pun. Itu kata ustaz yang saya rujuk,” katanya.

Jelas Linda lagi, apa yang dilakukannya itu adalah berlandaskan rasa taat kepada Allah, bukan kerana manusia. Ujarnya lagi, keputusannya untuk berniqab adalah untuk elakkan daripada terkena penyakit ain.

“Saya dah lali dengan kritikan dan kecaman orang. Nak fikir mulut orang memang sampai bila-bila takkan habis. Ada yang cakap saya tak layak pakai niqab. Penyakit ain ini boleh membawa kematian. Orang puji tak boleh, orang kutuk pun tak boleh.

“Sebab itu saya amalkan menutup sebahagian besar wajah dengan berniqab, sebab nak elak terkena penyakit ain,” katanya.

Dalam pada itu, Linda berkata suaminya, pelakon Syed Aiman sedang menderita penyakit tersebut sehingga mengalami kemurungan namun kini semakin pulih.

“Suami saya kena penyakit ain teruk sampai alami kemurungan, sukar nak bernafas dan mudah berasa resah secara tiba-tiba.

“Dah rujuk dengan ustaz dan dia mengesahkan suami saya memang terkena penyakit ain. Keadaan suami memang tak macam dulu dah. Kalau dulu dia sayang motor berkuasa tingginya, sekarang dia dah tak ambil kisah tentang itu,” katanya.


“Pergi Tanah Suci Untuk Beribadah Bukan Berseronok”

Pelakon Uqasha Senrose meluahkan rasa terkilan apabila ada segelintir individu mengecam rancangannya untuk menunaikan umrah bersama suaminya, pelakon Kamal Adli.

Kata Uqasha, dia sudah beberapa kali menunaikan umrah dan keputusannya untuk ke Tanah Suci adalah untuk beribadah dab bukannya berseronok sebagaimana yang difikirkan.

BACA: “Uqasha Tu Manja Dia Lain Macam Tahap Kucing Parsi, All The Best Kamal”

“Saya telah menunaikan umrah sebanyak tiga kali sebelum ini dan sudah melalui proses khusus untuk ke sana, bukannya pergi hendak berjalan-jalan. Orang nak beribadah, bukan ke sana nak ‘main’. Cantik sungguh bahasa masya-Allah,” tulisnya di Insta Story.

Menurut Iqasha, jika dia benar-benar mahu berseronok seperti yang didakwa sudah pasti dia memilih lokasi lain untuk berbulan madu bersama Kamal.

“Jika nak berbulan madu, lebih baik saya pilih tempat lain. Saya pergi dengan agensi yang disertai oleh ustaz. Saya juga ke sana bukan hanya dengan suami sahaja, adik-beradik seperti Nelydia Senrose juga ikut. Sepatutnya doa yang baik-baik atau mengirimkan doa, Allahuakbar,” tulisnya.

Terdahulu, Uqasha memuat naik perkongsian oleh sebuah akaun parodi di Twitter yang memberi pesanan ‘mesra’ untuk dia dan Kamal agar berhati-hati sepanjang menunaikan umrah bagi mengelakkan daripada dikenakan bayaran dam.

Minggu lalu, Kamal dan Uqasha mengejutkan ramai apabila mengumumkan sudah pun sebulan bergelar suami isteri selepas diijabkabulkan pada 5 November lalu.


Tak Kenal Iqbal, Rossa Anggap Peminat Nak Bergambar

Baru-baru ini, usahawan sensasi, Ahmad Iqbal Zulkifli ada memuat naik foto bersama penyanyi terkenal Indonesia, Datuk Seri Rossa.

Malah, Iqbal berkata kini cuba untuk mendekati dan mahu mengenali Rossa dengan lebih dalam. Difahamkan, Iqbal berjumpa dengan Rossa ketika tayangan perdana filem Love Knots di Jakarta.

Bagaimanapun, Rossa menafikan mengenali Iqbal dan hanya bertemu sekali sahaja. Kata Rossa, dia mengakui memang ada bertemu seseorang dari Malaysia yang minta bergambar dengannya.

“Siapa lelaki itu yang mahu kenal lebih dekat dengan saya? Maaf, saya tidak kenal siapa dia. Tetapi, pada hari itu (ketika hadir di acara tayangan perdana filem) memang ada seseorang yang bertemu saya dan perkenalkan dirinya dari Malaysia untuk minta bergambar sama.

“Saya okey saja jika peminat minta bergambar dan sesudah itu terus berlalu. Kami tak bercakap apa-apa pun, kerana saya fikirkan dia hanya peminat,” katanya.

Kata Rossa lagi, dia tiada masalah sekiranya ada individu yang berminat ingin berkenalan dengannya namun sekadar sahabat sahaja.

“Kalau sekadar mahu kenalan tidak apa-apa. Saya okey saja kerana boleh bersahabat seperti rakan-rakan yang lain juga,” katanya.

Terdahulu, Iqbal menyifatkan penyanyi lagu Pudar itu seorang yang lemah lembut, sopan, tidak gedik mahupun bising dan minimalis dalam berfesyen.